Ruske snage uništile dva ukrajinska skladišta naoružanja\nTanjug 30. marta 2022. 10:40\nMOSKVA – Ruska vojska uništila je operativno-taktičkim raketnim sistemom „Iskander“ dva velika skladišta ukrajinskog raketno-artiljerijskog naoružanja u selu Kamenka u Donjeckoj oblasti, izjavio je danas na redovnom brifingu portparol ruskog Ministarstva odbrane general-major Igor Konašenkov.\nOn je rekao i da su visokopreciznim raketama vazdušnog lansiranja uništena velika skladišta goriva u rejonima Starokonstantinov i Hmeljnicki, odakle se gorivo isporučivalo za oklopna vozila ukrajinskih trupa u Donbasu.\nKonašenkov je istakao da je ruski vojni avion u vazdišnom boju oborio avion Su-24 Oružanih snaga Ukrajine u Rovnjenskoj oblasti, u blizini ukrajinsko-beloruske granice.\nPrema njegovim rečima, ruski PVO sistemi su tokom proteklog dana uništili 10 ukrajinskih bespilotnih letelica u oblastima naselja Izjum, Nova Kahovka, Donjeck, Nikolajev, Berđansk, Gorlovka, Lugansk i Rubežno, prenosi Sputnjik.\nDodao je da su ruske trupe su uništile 64 vojna objekta u Ukrajini, uključujući štab snaga za specijalne operacije u Nikolajevskoj oblasti.\nOn tvrdi da je Kijev koristio sinagogu u ukrajinskom gradu Umanj „za smeštaj nacista i njihovog oružja“.\n„Na fotografijama snimljenim 21. marta, odnosno dan posle govora ukrajinskog predsednika Vladimira Zelenskog u Knesetu, zabeleženo je formiranje dve kolone sa nacionalistima na teritoriji sinagoge… Imovinu, oružje i municiju koja se čuvala u zgradi sinagoge nacionalisti su prvo utovarili u kamione, a zatim prerušili u vreće sa građevinskim otpadom“, precizirao je Konašenkov.\nRusija: Objavljen snimak predaje boraca iz Azovstalja\nRusija: Kasparov i Hodorkovski na listi stranih agenata\nHaris i Makron razgovarali o pomoci Ukrajini i drugim pitan\nŠalenberg podržava zahtev Kosova za članstvo u SE\nŠef austrijske diplomatije: Podržavamo zahtev Kosova za…


SSP: Grad zapušten, prete insekti, glodari i gmizavci | Ritam Grada - vesti Kragujevac\nStranka slobode i pravde se pita kako je moguće da gradska uprava Kragujevca nije obezbedila uslove da zelene površine budu pokošee i uređene, već iz zapuštenih delova grada vrebaju insekti, glodari i gmizavci.\n“Nakon perioda obilnih padavina zelene površine u Kragujevcu je pokrila bujna vegetacija, a grad nikada nije izgledao zapuštenije. Gradska šetališta, Veliki park, Šumarice, ali i gradska naselja obrasla su travom, a građani umesto šetnje i druženja sa svojom decom i prijateljima radije biraju da ostanu kod kuće iz straha od najezda komaraca i krpelja kojih nikada nije bilo više. Sva naselja u gradu su nepokošena, o čemu svedoče pritužbe građana i objave na društvenim mrežama za koje je gradska vlast gluva. Mi u Stranci slobode i pravde Kragujevac se opravdano pitamo da li je potrebno da građani budu izloženi i većim neprijatnostima kao što je pojava zmija i glodara, pa da gradska vlast učini nešto kako bi sanirali posledice, umesto da preventivno deluju da do njih i ne dođe. Na kraju, obaveza komunalnog sektora grada je da građanima obezbedi adekvatne uslove za život, a deci koja su sada na raspustu mogućnost da se igraju i bave sportovima na igralištima i zelenim površinama predviđenim za to. Nečinjenje gradske vlasti ima višestruke posledice i na zdravlje sugrađana, posebno onih sklonim alergijama koji ovih dana imaju velikih problema, što umanjuje njihovu radnu sposobnost, ali i svakodnevno funkcionisanje van radnog mesta. Zbog svega ovoga Stranka slobode i pravde Kragujevac upućuje pitanje predstavnicima gradske vlasti- Kako je moguće da i nakon 15 dana od prestanka padavina nadležne službe grada nisu pokosile grad?”, navedeno je u saopštenju SSP.


Radović: Ponosan sam na ekipu, nismo imali sreće - Sportklub\nEurobasket Autor:Svetozar Janičić23. feb. 202111:361 komentar\nKošarkaši Crne Gore neće igrati na Evropskom prvenstvu, ali su smogli snage da u poslednjem kolu, na turniru u Podgorici, pobede Nemačku sa 82:75.\nMalu utehu, izabranici Boška Radovića mogu da potraže u činjenici da ne bi izborili plasman na šampionat Evrope i da su dobili obe utakmice, jer je Velika Britanije, posle Nemačke – 83:81, pobedila i Francusku sa 94:73. Podsećanja radi, Crna Gora je u prvom kolu poražena od Francuske sa 73:71.\nS druge strane, izabranici Boška Radovića imaju i za čim da žale, jer su na turniru u Pou, imali meč loptu za plasman na smotru najboljih selekcija Starog kontinenta, ali su poraženi od Velike Britanije. Pored toga, bili bi učesnici šampionata Evrope, da Nemačka nije jedan od domaćina, ali…\n“Odigrali smo dve dobre utakmicu. Prvu smo izgubilili sa dva razlike od Francuske, a protiv Nemačke smo stigli do zaslužene pobede. Ključna je bila druga četvrtina, kada smo odigrali jaku odbranu i došli do 19 poena prednosti. U drugom poluvremenu je bilo oscilacija, promašili smo nekoliko šuteva iz otvorenih pozicija, imali dosta uzgubljenih lopti. Međutim, kada je bilo najvažnije, bili smo na visini zadatka, pa smo kvalifikacije završili pobedom”, rekao je selektor Crne Gore, Boško Radović i nastavio:\n“Nekada je na putu ka uspehu, potreba i mala doza sportske sreće. Mi je nismo imali. Na prethodnom turniru u francuskom gradu Po, imali smo osam igrača koji su deset dana pre toga izašli iz izolacije, zbog koronavirusa. Potpuno smo se energetski ispraznili tokom utakmice sa Nemačkom, a onda izgubili od Velike Britanije. Bio je to ključni meč u kvalifikacijama. Znali smo da nas u poslednjem prozoru očekuju dve zahtevne utakmice. Bili smo izuzetno motivisani, odigrali dobro, ali meč protiv Francuske smo morali da rešimo ranije, nismo smeli da dozvolimo neizvesnu završnicu, olako smo ispustili dvocifrenu prednost”.\nBoško Radović je kao i posle duela sa Francuskom naglasio da je ponosan na momke koje su tokom kvalifikacija branili ugled Crne Gore.\n“Momci su još jednom pokazali karakter, volju i želju. Nije bilo lako odigrati meč na visokom nivou, ostvariti pobedu u situaciji kada je bilo jasno da su šanse za plasman na Evropsko prvenstvo izgubljene. Zaista sam ponosan na sve momke. Pružili su maksimum na svakom treningu, na svakoj utakmici. Ostaje žal što nismo uspeli da odemo na šampionat Evrope. Na kraju, malo je selekcije u svim grupama koje sa tri pobede nisu pošle na prvenstvo Evrope, a nama se to desilo. Da Nemačka nije jedan od domaćina, sada bi imali razloga za slavlje, ali…”, rekao je Radović i zaključio:\n“Afirmisali smo mnogo mladih momaka koji su svetla budućnost crnogorske košarke. Sada nam ostaje da uradimo analizimo, napravimo plan i nastavimo dalje.”.


Predsednik Hasan Rohani, u Teheranu, 4. decembra 2019.\nPredsednik Irana rekao je u nedelju da će njegova zemlja naredne godine biti manje zavisna od izvoza sirove nafte, zahvaljujući novom budžetu koji je osmišljen tako da se odupre trgovinskim sankcijama Sjedinenih Država.\nIran se nalazi pod stegom ekonomske krize. Ponovo uvedene sankcije blokirale su iranski izvoz sirove nafte, nakon odluke predsednika SAD Donalda Trampa o povlačenju iz nuklearnog sporazuma Teherana sa svetskim silama 2015.\n"Budžet šalje poruku svetu da ćemo uprkos sankcijama upravljati zemljom", rekao je predsednik Hasan Rohani u parlamentu. Predloženi budžet je odgovor na "maksimalni pritisak sankcija" koje su uvele SAD, rekao je, prenosi AP.\nRohani je dodao da će iranska vlada takođe imati koristi od pet milijardi velikog kredita od Rusije, čije je odobravanje u fazi finalizacije. Rekao je da će SAD i Izrael ostati u "beznadežnom" stanju, uprkos njihovom cilju slabljenja Irana kroz sankcije.\nBudžet ima za cilj pružanje veće pomoći i "uklanjanje poteškoća" siromašnim građanima zbog velike potrebe za hranom i medicinskom negom, rekao je.\nNaredna finansijska godina u Iranu počinje 20. marta, nakon Persijske nove godine. Predviđeno je da budžet bude 40 milijardi dolara, nekih 10 odsto više nego 2019. Uvećanje dolazi u trenutku kada ekonomija zemlje trpi inflaciju od 40 odsto.\nParlament ima vremena do početka februara da raspravlja o zakonu o budžetu. Savet zaštitnika, ustavno nadzorno telo, mora da odobri zakon, kako bi on stupio na snagu.\nEkonomske nedaće u Iranu delom su podstakle gnev građana koji je ispoljen tokom rasprostranjenih protesta prošlog meseca, koje su iranske bezbednosne snage nasilno ugušile. Amnesti internešenel saopštio je da je u nemirima ubijeno preko 200 ljudi. Iran do sada nije dao nikakvu zvaničnu informaciju o broju ubijenih.\nNova centrifuga za obogaćivanje uranijuma\nIran je obelodanio postojanje nove generacije centrifuga za obogaćivanje uranijuma.\n"U bliskoj budućnosti otkriti novu generaciju centrifuga koje su domaće proizvodnje", rekao je u subotu za državnu televiziju zamenik prvog čoveka uranske nuklearne agencije Ali Ašgar Zaren, prenosi Rojters. Zaren nije izneo više detalja.\nU septembru, Iran je saopštio da je započeo sa razvojem centrifuga kako bi ubrzao obogaćivanje uranijuma, kao deo koraka koji su deo sve manje usklađenosti sa nuklearnim sporazumom iz 2015. godine, nakon povlačenja Sjedinjenih Država iz tog pakta.


Pametniji Lenovo™ ThinkPad™ laptopovi dizajnirani za budućnost poslovanja – Personal magazin\nKompanija Lenovo najavila je najnovije ThinkPad laptopove koji pružaju pametnija iskustva produktivnosti, povezanosti i bezbednosti, i koji su dizajnirani za budućnost poslovanja. S najnovijim X1 Carbon kog pokreće Intelov procesor…\nKompanija Lenovo najavila je najnovije ThinkPad laptopove koji pružaju pametnija iskustva produktivnosti, povezanosti i bezbednosti, i koji su dizajnirani za budućnost poslovanja. S najnovijim X1 Carbon kog pokreće Intelov procesor desete generacije, kompanija Lenovo predstavlja svoju prvu komercijalnu platformu koja je deo programa Project Athena, i koja je spremna za celodnevni rad uz celodnevno trajanje baterije i Wi-Fi 6 povezanost. Ažurirana komercijalna linija laptopova uključuje i osveženje Intel® Core™ procesora desete generacije na premijum uređaju ThinkPad X1 Yoga, ThinkPad X390 i ThinkPad T490. Takođe, za one koji traže ThinkPad karakteristike u pristupačnom i vrednom paketu, najavljeni su ThinkPad L13 i L13 Yoga laptopovi.\nDizajnirani i izrađeni na ključnim principima ThinkPad serije, ovi novi laptopovi odgovaraju potrebama nove generacije poslovnih ljudi i njihovim dinamičnim radnim prostorima. Ljudi su u potrazi za uređajima koji pružaju intuitivne, bezbedne funkcije i bolje performanse kako bi unapredili radni dan, a ThinkPad je tu da im pomogne da ispune najvažnije ciljeve. ThinkPad dolazi s vodećom zaštitom u industriji sa ThinkShield™, kao i opcijom da ostane povezan uz pomoć LTE-A Wireless WAN i Wi-Fi 6 u najnovijim odabranim modelima1. Serija ThinkPad laptopova nastavlja da pruža vrhunsko iskustvo upotrebe zahvaljujući živopisnom displeju visoke rezolucije, sveobuhvatnim Dolby AudioTM iskustvom i renomiranom ThinkPad tastaturom.\nU današnjem svetu tehnologije, bezbednost je najvažniji prioritet i to smo pitanje rešili dodavanjem inovativnih bezbednosnih ThinkShield funkcija na naše uređaje. Hibridna HD+IR kamera I ThinkShutter™ štite korisnike od znatiželjnih očiju. Višestruka autentifikacija moguća je uz Windows Hello™ funkciju i čitač otiska prsta. Lagana forma, svestrane mogućnosti povezivanja i dugo trajanje baterije omogućuju vam da postignete više, bez obzira gde vas posao vodi.\nPametniji Lenovo™ ThinkPad™ laptopovi dizajnirani za budućnost poslovanja was last modified: September 4th, 2019 by Redakcija\nSpam u drugom kvartalu: Prevaranti šire malver putem lažnog povraćaja poreza


Mihailo Petrović Alas – rodonačelnik srpske matematičke škole | Nauči.rs\nU Univerzitetskoj galeriji, 17. decembra 2019. godine u 19 sati, izložbu Mihailo Petrović Alas – rodonačelnik srpske matematičke škole otvoriće akademik Stevan Pilipović, predsednik Ogranka SANU u Novom Sadu i prof. dr Živadin Micić, prorektor za nastavu i studentska pitanja Univerziteta u Кragujevcu.\nIzložbu u Univerzitetskoj galeriji u Кragujevcu, koja će trajati do 30. januara 2020. godine, pripremila je gospođa Žaklina Marković, kustos Galerije SANU.\nPostavka predstavlja život i delo uvaženog akademika Petrovića, ali i okolnosti koje su vladale u vreme kada je Petrović živeo i stvarao i kada je nastajala srpska nauka.\nAkademik Mihailo Petrović Alas (1868–1943) nije bio samo nadaren matematičar i ugledan profesor Univerziteta u Beogradu, već i ribar, književnik, filozof, muzičar, svetski putnik i putopisac. Imao je diplomu iz matematike Velike škole u Beogradu i stekao lisans iz matematike, fizike i hemije na Sorboni. Već u 26. godini na istom univerzitetu brani doktorat matematičkih nauka kod čuvenih francuskih matematičara Anrija Poenkarea, Šarla Ermitea i Šarla Emila Pikara. Iste godine postaje profesor Velike škole u Beogradu i donosi duh francuske matematike u Beograd. Tada počinje njegovo dugo i plodno putovanje kroz nauku, dok zahvaljujući njemu Beograd hvata korak u matematičkim naukama sa drugim velikim evropskim centrima. Postao je pokretač i vođa srpske matematike i snažno doprineo duhu savremene evropske nauke u Srbiji.\nPetrović je podjednako dobro poznavao i dobijao prvorazredne rezultate u nekoliko matematičkih oblasti: diferencijalnim jednačinama, numeričkoj analizi, teoriji funkcija kompleksne promenljive i geometriji polinoma. Zanimao se i za prirodne nauke, hemiju, fiziku i biologiju u kojima je takođe objavljivao naučne radove. U naučnom radu zadovoljavao je stroge standarde najrazvijenijih evropskih država. Već sa 30 godina bio je izabran za člana Srpske kraljevske akademije, a ubrzo i mnogih inostranih akademija i uglednih strukovnih društava. Doživeo je najveću počast svetske matematičke zajednice: nalazi se u veoma maloj grupi matematičara koji su imali bar pet plenarnih ili predavanja po pozivu na Svetskom kongresu matematičara. U matematičkoj zajednici smatra se da je već jedan ovakav poziv ekvivalentan of an induction to a hall of fame. Pored toga, uzima se da je Petrović osnovao nove naučne discipline, matematičku fenomenologiju i teoriju matematičkih spektara. Izumeo je nekoliko analognih računskih mašina, imao tehničke patente i bio glavni kriptograf srpske i jugoslovenske vojske. Profesor Petrović je osnovao Srpsku matematičku školu. Iz ove škole izašao je veliki broj uglednih matematičara ne samo u Srbiji, već i širom sveta.\nViše informacija o događaju možete videti na zvaničnoj stranici Univerzita: https://kg.ac.rs/vest.php?vest_je=2435\nTagged dešavanja, izložbe, kragujevac, najave, univerzitet u Kragujevcu\n← Religije u fokusu\nBIMUN 2020 →


Veliki predlog | Agrarije\nNajviše zabeleženih vesti sa nedavnog sastanka privrednika i Vlade jeste da je Premijer Vučić rekao da je gospodin Mišković izneo zanimljive predloge za razvoj poljoprivrede, koji se i potrudio da nam na svom sajtu da uvid o tim predlozima.\nPrvi predlog je da država treba da “usvoji plan: koje kulture i na kojim površinama treba da budu uzgajane” i da napravi agarnu politiku koja će biti usmerena u pravcu proizvodnje visokovrednih proizvoda kao što su voće i povrće. Mera koja se u tom smislu predlaže je da država kroz pravila prilikom izdavanja zemljišta favorizuje (pretpostavljam davanjem zemljišta pod povoljnijim uslovima) proizvodjače voća i povrća pošto oni ostvaruju značajno veći dohodak – izmedju 12 i 15 hiljada Eura po jednom hektaru.\nJa mogu da se složim sa da primarni cilj države prilikom izdavanja zemljišta ne treba da bude prihod nego treba da obezbedi da se na izdatom zemljištu ostvaruje najveći mogući prihod. Jedini način da se unapred zna ko će bolje da obradjuje zemljište je spremnost zakupca da plati veću rentu. Ako se za zemljište nadmeće neko ko očekuje prihod od 15.000 Eura i dobit od recimo 3 hiljade gajeći voće i povrće i neko ko seje pšenicu očekujući prihod od 900 eura i profit od 300 Eura, logični zaključak je da proizvodjač pšenice može zakup da plati maksimalno 290 Eura i cena tog zakupa će biti maksimalno tolika, dok je logično pitanje zašto bi država ulazila u regulisanje, sprovodjenje, kontrolu nečeg što tržište savršeno definiše, pogotovo uzimajući u obzir kapacitet države i njenu prijemčljivost na korupciju.\nSa drugim predlogom moram da priznam da se slažem (i o tome sam puno pisao), naročito sa delom u kome kaže “proizvodnjom treba, pre svega, da se bave individualni poljoprivredni proizvođači, porodična i manja gazdinstva. Velike kompanije, kao što je i naš Delta Agrar, treba da budu organizatori proizvodnje”. Pretpostavljam da ova pamet dobrom delom dolazi iz ličnog iskustva u proizvodnji. Po meni, kompanije kao Delta treba da:\nDonose i šire po Srbiji najnoviju tehnlogiju (baš kao što danas to čine sa Pioneer semenom, Valmont sitemima za navodnjavanje …)\nDodaju vrednost proizvodu kroz preradu (baš kao što to rade sa Yuhorom, Danubiusom …)\nProdužuju prodajni lanac pronalazeći nova tržišta\nZa sve ovo Kompanija mora da organizuje svoj tržišni lanac zasnovanam na koperantskim odnosima sa proizvodjačima. Sećam se pre nekoliko godina Startegije kompanije Delta koja je bila zasnovana upravo na ovom konceptu i koje je podrazumevala kooperaciju, “hladnjače sakupljačice”, širenje najnovije genetike i sl. Do sada (barem ja) nismo videli ništa od ostvarenja ovog pristupa, već naprotiv nove hektare sopstvene proizvodnje. Zato se nameću tri pitanja: Zašto je kompanije Delta, ako već razume šta treba da se radi, nije uspešna u sprovodjenju svoje Startegije? Zašto se sada traži podrška države? Da li uopšte država treba da se meša u partnerske odnose izmedju kompanije i proizvodjača?\nČini mi se da ono što kompanija Delta nije uspela da razume da ugovori i ugovaranje u poljoprivredi su komplikovani i prevazilaze pravila, odnose i logiku koja važi u običnoj trgovini i da organizovanje tržišnog lanca u poljoprivredi prate specifični rizici, drugačiji nego u drugim proizvodnjama. Pri čemu uspeh može da se ostvari samo ukoliko se uspostave partnerski odnosi i to bilo kao dugoročno ulaganje u zajedničku proizvodnju i investicije ili pak uspostavljanje dugoročnih trgovinskih odnosa. Za partnerstvo je potrebno poverenje koje se gradi. Takodje konkurencija je značajna jer svako proleće, a i dosta ranije, počinje jedna velika igra u kojoj:\nHiljade prodavca domaće ili strane opreme, mehanizacije, semena, sadnica, đubriva, pesticida, stočne hrane, lekova i sl. organizuju prezentacije i demonstracije, posećuju proizvođače i poljoprivredne apoteke sa ciljem da uzmu što veći deo tržišta koje vredi oko 1.2 milijadre dolara.\nSkoro hiljadu registrovanih organizatora proizvodnje, bilo u formi zadruge ili doo-a pokušava da ugovori, bilo pre setve ili posle žetve, što je moguće veću površinu pšenice, ječma, šećerne repe, suncokreta, soje a u poslednje vreme i kukuruza i uljane repice i time da ostvari procenat koji dobija od krajnjeg kupca, ili pak, sam da organizuje svoj tržišni lanac koji može da završi u izvozu ili na domaćem tržištu.\nNekoliko stotina izvoznika i prerađivača (mlekara, šećerana, proizvođača stočne hrane, …) pokušavaju da osiguraju dovoljno robe za preradu ili izvoz, bilo da direktno ugovaraju ili da imaju što više organizatora proizvodnje koji im uz naknadu pomažu u tome.\nNa stotine nakupaca, bilo onih sa sto, hiljadu ili nekoliko desetina hiljada evra u džepu, nivelišu tražnju (prvenstveno životinja, voća i povrća) premeštajući robu sa jednog mesta na drugo, tamo gde ocene da razlika u ceni može da plati transportne troškove i donese profit.\nZatim, tu su još i uvoznici, prevoznici, savetodavci, vlasnici, i mnogi drugi koji učestvuju u ovom tržišnom lancu, imajući opet iste ciljeve – da budu deo ovog tržišta obezbeđujući za sebe deo profita.\nNa kraju, tu su i stotine hiljada poljoprivrednika treba da donesu odluku šta sejati, koju sortu izabrati da li/sa čime i koliko đubriti, kome posle prodati, da li unapred ugovarati … i još desetine i stotine pitanja na koje moraju da daju odgovor.\nOva igra se za neke završi uspešno, jer su doneli dobru poslovnu odluku i sproveli je u delo, a za neke manje uspešno. Delta mora da razume procese, ponudi konkurentan proizvod i ima kapacitete da sprovede Startegiju u delo.\nA tu država ne može i ne treba da joj pomaže.\nA moj je utisak da to kompanija Delta i njen predsednik ne razumeju ove procese samim tim tvrdeći da “Poljopriveda je sigurno grana u kojoj imamo najveće šanse da povećamo zaposlenost, ali ona je istovremeno i najveći problem Srbije”. Poljoprivreda nije problem Srbije a niti može da donese novo zaposlenje u primarnom sektoru.\nPoljoprivreda može da proizvede više bogatstva nego što to čini sad i na taj način značajno doprinese oporavku i rastu celokupne ekonomije.\nPoljoprivreda može da proizvede sirovine na koje bi se gradila moćna preradjivačka industrija sposobna zaposli ljude\nPoljoprivreda može da proizvede bezbednu i visoko kvalitetnu hranu, atraktivnu za potrošače u Srbiji i inostranstvu.\nPoljoprivreda može da utiče na zaštitu životne sredine i ima potencijal da razvije profitabilnu turističku ponudu.\nPoljoprivreda može da podnese promene koje su potrebne da omoguće Srbiji da se pridruži EU i STO, i ona će definitivno imati korist od toga,\nPoljoprivreda može da bude kratkoročni pufer i pomogne da se olakšaju posledice bolne tranzicije.\nAli poljoprivreda ne može da nastavi da zapošljava broj ljudi koji je trenutno uposlen, niti da im obezbedi prihvatljiv standard života na maloj mešovitoj farmi koja preovlađuje danas.


M. P. 17. maja 2019. 05:05\nNa vojnom aerodromu „Batajnica“ kod Beograda danas je počelo snimanje prvih kadrova pete sezone serije „Vojna akademija“ koju već osam godina zajedno uspešno realizuju Radio televizija Srbije i Ministarsvo odbrane Srbije.\nKako je saopštilo Ministarstvo odbrane, snimanju „prve klape“ prisustovali su generalni direktor RTS-a Dragan Bujošević i ministar odbrane Aleksandar Vulin, koji je ocenio da je Vojska Srbije, kao jedna od najvoljenijih i najpoštovanijih institucija u narodu, i deo njegovog svakodnevnog života.\n„Ovo je sjajna prilika da pokažemo kako se živi u Vojsci Srbije, da se predstavimo najmlađoj generaciji i svim onima koji su zainteresovani za naš život i naš rad. Vojska Srbije je institucija koja čuva one tradicionalne, temeljne vrednosti, ono što je naš narod učinilo velikim i vrednim. Verujem, da kada gledaju ‘Vojnu akademiju’ i kada provedu to vreme s porodicom, uz male ekrane i uz nas, da se gledaoci RTS-a osećaju ponosnim što imaju vojsku kakva je Vojska Srbije“, rekao je Vulin.\nOn je naglasio da je upravo to ono što je bitno, dodajući da je siguran da „neki novi klinci koji gledaju ovu seriju stasavaju uz nove vrednosti, jer žele da budu dobri, hrabri i čestiti ljudi, baš kao što su likovi u ovoj seriji“.\n„Likovi u ovoj seriji nisu samo izmišljeni, likovi iz scenarija, već su to ljudi koji zaista postoje u Vojsci Srbije, i svi ovi ljudi koje imate prilike da vidite, stvarno postoje u Vojsci Srbije, i oni su uzor nekim budućim generacijama i verujem da prenose pravu poruku“, poručio je ministar.\nDanašnjem obilasku snimanja prvih kadrova nove sezone serije prisustvovali su i rektor Univerziteta odbrane, general-potpukovnik Goran Radovanović, načelnik Vojne akademije, general-major Bojan Zrnić, kao i komandant RViPVO, general-major Duško Žarković.\nMeđu glumcima koji su danas snimali prve kadrove novih epizoda na stajanci batajničkog aerodroma bio je i Ivan Mihailović, koji tumači lik oficira Mirka Klisure, rolu dobro poznatog i omiljenog vazduhoplovca među gledaocima serije.\n„I privatno i emotivno sam vezan i za batajnički aerodrom, a dolazio sam na vojne aeromitinge i pre nego što sam pomislio da ću biti glumac. Volim vazduhoplovstvo i sve ovo mi je jako blisko“, naglasio je Mihailović izražavajući zadovoljstvo jer je imao priliku da učestvuje u brojnim projektima u saradnji s Ministarstvom odbrane i Vojskom Srbije.\nLik koji će gledaci tek imati prilike da upoznaju i zavole u novoj, petoj sezoni, ambiciozne kadetkinje treće godine Nevene Reljić, tumačiće mlada glumica Jovana Milovanović.\n„Bila sam potpuno zatečena kako u stvarnosti izgleda aerodrom ‘Batajnica’ i koliko su prijatni svi ljudi koji su ovde svaki dan, kojima je ovo posao i zanimanje ili buduće zanimanje. Svi su nas vrlo srdačno dočekali i tu su da nam objasne sve“, istakla je Jovana Milovanović.


Valke će u sredu biti u Cirihu gde će sa komitetom FIFA ispitivati Nigerijca Amosa Adamua i Tahićanina Rejnalda Tamarija koji su navodno tražili novac u zamenu za glas podrške za organizaciju Mondijala.\nKomitet će takođe ispitivati da li su neki od potencijalnih organizatora SP 2018. i 2022. godine prekršili pravila kako bi došli do potrebnih glasova.\nUkoliko se tvrdnje ispostave kao tačne, očekuju se drastične kazne.\nIpak, Tamari, koji je potpredsednik FIFA i prvi čovek Fudbalske konfederacije Okeanije, tvrdi da će očistiti trenutno uprljani obraz.\n"Nemam nameru da dam ostavku, zatražio sam saslušanje ispred komiteta gde ću dokazati moj integritet. Neke stvari su izvučene iz konteksta, imam nekoliko dokaza koji će potvrditi moju nevinost", rekao je Tamari.\nOdluka o uvođenju tehnologije ostavljena je za mart.


Avio karte Beograd Dakar\nBeograd – Dakar\nAvionske karte Beograd – Dakar\nAvio karte Beograd Dakar\nUkoliko su Vam potrebne avio karte za Dakar na našem portalu brzo i lako, možete doći do tražene avio karte i napraviti besplatnu rezervaciju za bilo koji let za Dakar.\nNaš sistem će na osnovu podataka koje ste uneli, pretražiti najpovoljnije cene avio karte Beograd Dakar Ukoliko izmenite datum putovanja, najverovatnije će se promeniti i cena avio karte za Dakar.\nZa slučaj da niste uspeli da napravite sami rezervaciju za Vaš let Beograd Dakar budite slobodni da nas pozovete na broj +381 (0)62 4242 84 ili nam se obratite putem vibera i whatsapp-a., I mi ćemo napraviti rezervaciju Vašeg leta\nVažno je da znate, da je broj mesta po najpovoljnijim cenama ograničen na svim letovima, te Vas savetujemo, da kada pronađete let za Dakar koji Vam odgovara, odmah uradite i rezervaciju Vaše avio karte Beograd Dakar i tako obezbedite Vaše putovanje u Dakar po najnižim cenama letova.\nRezervacija avio karte za Dakar\nIzaberite jedan od načina da rezervišete vaše avio karte Beograd Dakar:\nPlaćanje avio karte Beograd Dakar\nPostoji nekoliko opcija za plaćanje Vaše avio karte za Dakar :\nRezervaciju avio karte Beograd Dakar takođe možete platiti i iz inostranstva, prateći instrukcije za devizno plaćanje koje dobijate od nas po izvršenoj rezervaciji.\nAvio karte za Dakar\nCena avio karte Beograd Dakar\nCena avio karte za let Beograd Dakar je promenljiva i uglavnom zavisi od termina putovanja ili perioda kupovine avio karte za Dakar. Napominjemo da je broj mesta po nižim cenama ograničen.\nDirektan let Beograd Dakar\nU ovom momentu ne postoji direktan let Beograd Dakar.\nCene za let Beograd Dakar sa jednim ili dva presedanja\nTrenutno nema letova sa jednim presedanjem Beograd Dakar.\nTrenutno nema letova sa dva pesedanja Beograd Dakar.\nJeftine avio karte Beograd Dakar\nPratite sledeće savete kako bi ste obezbedili jeftine avio karte Beograd Dakar:\n1. Islanirajte vaše putovanje u Dakar nekoliko nedelja ranije\n2. kada naiđete na let za Dakar koji odgovara Vašim željama, odmah napravite besplatnu rezervaciju avio karte Beograd Dakar.\n3. izbegavajte putovanje u Dakar za vreme vikenda i velikih nacionalnih i verskih praznika, kada je promet putnika znatno veći jer je teže naći povoljne avio karte\nŠta je uračunato u cenu avio karte Beograd Dakar ?\nU cenu avio karte Beograd Dakar koju vidite, su uračunate sve takse I to je iznos koji je potrebno uplatiti nakon urađene rezervacije.\nIznos za uplatu Vaše avio karte Beograd Dakar se nalazi u potvrdi rezervacije koja Vam stiže na email nakon izvršene rezervacije.\nU cenu koju vidite je uključen i ručni prtljag od 8kg i to važi za bilo koji let Beograd Dakar.\nU cenu koju vidite je uvek uračunat i ručni prtljag do 8kg i to se odnosi na bilo koji let Beograd Dakar.\nDodatni prtljag se plaća posebno, a u zavisnosti od avio kompanije koja obavlja let za Dakar zavisi I cena predatog prtljaga.\nInformacije za Let Beograd Dakar\nTrenutno ne postoji direktan let Beograd Dakar.\nTrenutno nema informacija o trajanju leta Beograd Dakar sa jednim presedanjem\nTrenutno nema informacija o trajanju leta Beograd Dakar sa dva presedanja\nAerodromi za let Beograd – Dakar\nDolazni aerodrom: Leopold Sedar Senghor – DKR, Dakar, Senegal .\nAvio karte Beograd - Dakar\nNapomena: Dole trenutno aktuelne ponude najjeftinijih avio karata na relaciji Beograd – Dakar. Obratite pažnju prilikom ptregade na period prodaje kao i period putovanja za koji su navedene ponude aktuelne. Broj mesta po promotivnim cenama je ograničen.\nPromocija Beograd – Dakar\nAvio Kompanije za Dakar (DKR)\nMagazin - Dakar (DKR)\nSenegal avio karte\nBeograd – Dakar od 585 EUR


OBRADOVIĆ: Olimpijakos ima najbolji plejmejkerski tandem u Evroligi, dobrom igrom do bodova | Novosti.rs\nKOŠARKAŠI Crvene zvezde u četvrtak dočekuju Olimpijakos u 13. kolu Evrolige, a trener crveno-belih Saša Obradović ističe da je grčki klub težak protivnik.\n- Olimpijakos ne izgleda isto u odnosu na pre tri četiri nedelje, imali su problema sa korona virusom, povredama nekih igrača. Sada izgledaju drugačije, svi su tu, i vratili su se na odličan način ovom pobedom u Barseloni. Moraćemo da igramo dobru utakmicu kako bismo došli do bodova - rekao je Obradović.\nOn ističe da atinski crveno-beli imaju možda i najbolji plejmejkerski tandem u Evropi.\n- Bez obzira na činjenicu da igraju najmanji broj utakmica od svih ekipa u Evroligi, košarkaši Olimpijakosa imaju ogromno iskustvo, pretnje na svim pozicijama, odlične igrače, i rekao bih, najbolji plejmejkerski tandem možda i u celoj ligi, u vidu Slukasa i Spanulisa koji su godinama važni u evropskoj košarci.\nOTIŠAO JE ROČESTI, A STIGAO MILJENIK ZVEZDAŠA: Crveno-beli se pohvalili na Instagramu... (FOTO)\n09. 12. 2020. u 14:35\nALBANAC POKUŠAO DA ISPROVOCIRA AVDIJU: Dobio odgovor kakav zaslužuje\n09. 12. 2020. u 13:57\nSINIŠA MALI: Država pomaže 298 klubova sa 1,1 milijardu dinara\n09. 12. 2020. u 13:00\nNastavio je trener Zvezde da hvali sutrašnjeg protivnika.\n- Odlični 'fizikalci' na pozicijama visokih igrača, koji uz to i odlično trče, pozicioniraju i odlično skaču. To je nešto na šta moramo da obratimo takođe pažnju kako bismo pobedili - zaključio je Obradović.\nPodsetimo, klub sa Malog Kalemegdana će biti oslabljen neigranjem prvog organizatora igre Langstona Hola, a ekipu je danas napustio Tejlor Ročesti.\nKošarkaš Zvezde Ognjen Dobrić takođe naglašava da njega i saigrače očekuje težak protivnik koji u Beograd dolazi u dobrom raspoloženju posle velike pobede u Barseloni.\n- Vrlo iskusna ekipa koja ima dovoljno vremena da se priprema za jedino takmičenje, a to je Evroliga, jer nemaju nikakvih obaveza u domaćem šampionatu. Vratili su Slukasa, ove sezone odlično igraju Mekisik i Martin koga dobro poznajemo iz prošle sezone, kao i Čarls DŽenkins, Vezenkov je takođe odličan ove sezone. Naravno, nikada ne treba zaboraviti Spanulisa i Printezisa, sjajne igrače i ljude koji su lična karta Olimpijakosa i svih njihovih najvećih uspeha. Međutim, moramo da gledamo samo sebe. Moramo da pronađemo naš ritam, da odigramo dobru utakmicu i dođemo do pobede. Neće biti lako, ali želimo da se vratimo našoj igri koja nas je krasila u prethodnom periodu i donosila nam pobede u ovakvim mečevima - istakao je krilni košarkaš crveno-belih.\nUtakmica Crvena zvezda - Olimpijakos igra se sutra od 19 sati u dvorani "Aleksandar Nikolić".\nkošarka Evroliga KK Crvena zvezda KK Olimpijakos Saša Obradović


Prva debata Trampa i Bajdena protekla u međusobnim uvredama i optužbama | Argumenti\nNaslovna Svijet Prva debata Trampa i Bajdena protekla u međusobnim uvredama i optužbama\nBajden je, tokom debate, u nekoliko navrata nazvao Trampa “klovnom“ i “lažovom“, dok je Tramp protivkandidatu uputio seriju prilično uvredljivih tvrdnji na račun porodice. Tramp je pred početak debate zatražio da Bajdenu budu pregledane uši, kako bi se vidjelo da u njih nije sakrio “bubicu“ preko koje bi dobijao savjete.\nKandidati se nisu rukovali zbog epidemioloških mjera, a debatu su obilježile svađe, uvrede, nadvikivanje, te je Bajden Trampu u jednom trenutku čak rekao “Hoćeš li ućutati, čovječe“. Oba kandidata su jedan drugog tokom debate nazivali lažovima.\n– Vi ste najgori predsednik koga je Amerika ikada imala – rekao je demokratski kandidat za predsjednika SAD, Džozef Bajden rivalu, predsjedniku Donaldu Trampu tokom prve od tri debate pred novembarske predsjedničke izbore, prenio je RTS.\nTokom vjerovatno najhaotičnije predsjedničke debate u istoriji, Tramp je uzvratio jednako žestoko, podsjećajući Amerikance da je Bajden tokom procesa donošenja krivičnh zakona 1994. godine, pripadnike afroameričke zajednice nazvao “superpredatorima“.\nModeratoru debate, Krisu Volasu sa “Foks njuza“, bilo je potrebno bezmalo sat vremena da zaustavi istovremena izlaganja dvojice kandidata, ali samo nakratko, jer su Tramp i Bajden i u nastavku prečesto govorili uglas.\nKandidat demokrata nije želio da odgovori na tu optužbu šefa Bijele kuće, navodeći da “nasilje nije dobar odgovor na nasilje“ i optužio Trampa da nije povukao ni jedan pozitivan potez poslije ubistva Džordža Flojda u Mineapolisu.\nJednako žestoke optužbe dvojica protivkandidata su razmijenila u dijelu rasprave o rasnim problemima u SAD, pri čemu je Bajden optužio Trampa da je napustio jednakost koja je bila najvažnija u Americi, dok je Tramp napao Bajdena da je zavistan od glasova radikalnih ljevičara.\n– Bajden će uništiti ovu zemlju načinom na koji planira da se suoči sa virusom korona – rekao je Tramp i rekao Bajdenu “ti nisi pametan, bio si među najgorim studentima“. Tramp je dodao kako je više uradio za 47 mjeseci svog mandata, nego Bajden za 47 godina.\n– Postaće prvi predsjednik u američkoj istoriji koji će iza sebe ostaviti manje radnih mjesta nego što je zatekao. Ne može popravi ekonomiju dok ne riješi zdravstvenu krizu – rekao je Bajden.\nTokom rasprave o reakciji Bijele kuće na pandemiju virusa korona, Bajden je podsjetio da je Tramp “pozivao pristalice da piju varikinu – te da će zdravstvena kriza biti okončana do Uskrsa.\nFoto: Olivier Douliery/Pool


Radnik koji je pao sa krova u Banjoj Luci bori se za život\n18. May 2022 4992\nŠezdesetjednogodišnji R.S. iz Čelinca, koji je tokom radova pao sa krova kuće u Banjoj Luci, životno je ugrožen, priključen na aparate za mehaničku ventilaciju i sve dalje prognoze u vezi sa njegovim zdravstvenim stanjem su preuranjene.\nTo je za "Nezavisne novine" potvrđeno iz Univerzitetskog kliničkog centra Republike Srpske, gdje je ovaj radnik juče u 9.50 vozilom Službe hitne pomoći Doma zdravlja Banjaluka dovezen u Urgentni centar.\n- Pacijent je primljen u politraumatizovanom stanju, inicijalno zbrinut i hospitalizovan u Kliniku za anesteziju i intenzivno liječenje UKC Republike Srpske na dalje liječenje - rekli su za "Nezavisne novine" iz UKC RS.\nPodsjetimo, pripadnici Policijske uprave Banja Luka su juče, poslije ove nezgode, izvršili uviđaj na mjestu događaja u Ulici Jovana Raškovića, gdje je tokom sanacije, sa krova kuće, sa visine od oko sedam metara, pao R.S.\nTagovi: radnik pad krov životno ugrožen\nSrbin svjedok krvoprolića u noćnom klubu u Oslu\nDvije osobe povrijeđene u udesu u Motikama (FOTO)\nGajić: Rekao sam Kovačeviću kada će Krunić biti u vikendici


Šema identifikacije nivoa visoke pouzdanosti i kvalifikovano elektronsko potpisivanje u Cloud-u\nAmCham-ov Odbor za digitalnu ekonomiju u saradnji sa Kancelarijom za IT i eUpravu predstavio je novine u radu kancelarije\nGost AmCham-a bio je Mihailo Jovanović, direktor Kancelarije za informacione tehnologije i elektronsku upravu, a moderatorka panela bila je Zorana Branković, predsedavajuća Odbora za digitalnu ekonomiju i Head of Multichannel and CX department u Banca Intesa.\nKancelarija za IT i eUpravu postala je registrovani pružalac usluga elektronske identifikacije i šeme elektronske identifikacije visokog, srednjeg i osnovnog nivoa pouzdanosti u Republici Srbiji. Takođe Kancelarija je registrovana kao kvalifikovano sertifikaciono telo za izdavanje elektronskog potpisa u klaudu, odnosno na daljinu.\nConsent ID je aplikacija koja je lansirana pre više od godinu dana i koja omogućava potvrdu identiteta građana preko korišćenja usluga eUprave. U poslednjim mesecima radilo se na unapređenju bezbednosti i pouzdanosti aplikacije, odnosno unapređenju od srednjeg do visokog nivoa pouzdanosti. Na šalterima 200 pošta, 160 opština i 145 lokalnih poreskih administracija, kao i 27 šaltera Mobi Banke građani imaju mogućnost da se registruju i dobiju parametre za mobilnu aplikaciju Consent ID.\nRegistracija građana na portal eID.gov.rs i u svom osnovnom nivou pouzdanosti predstavlja bezbedniji proces od klasičnog registrovanja, pre svega jer je za registraciju neophodan broj lične karte ili pasoša, kao i JMBG koji nadležni organ proverava pre registrovanja.\nKada je reč o elektronskom potpisu u klaudu, važno je napomenuti da je ova usluga potpuno besplatna za sve korisnike. „Jednom kada se građani prijave, građani će moći da izdaju elektronski potpis u klaudu na portalu eUprave. Da bi taj proces dostigao visok nivo bezbednosti, građani moraju biti registrovani sa mobilnom aplikacijom Consent ID ili sa kvalifikovanim elektronskim sertifikatima.“, istakao je Mihailo Jovanović.\nDo sada se više od milion građana registrovalo na portalu eUprave, od toga preko 350 hiljada građana koji su se registrovali za Consent ID. Pored eUprave, Nacionalni portal za elektronsku identifikaciju obuhvata i portale eZdravlje, Moja prva plata, esDnevnik i Lokalne poreske administracije.


Srbija u grupi zemalja sa malim rizikom od pretnji po mir - JUGPRESS\nPostavio: Jugpress 12 Septembra, 2020\nU izveštaju “Mapiranje pretnji po mir i demokratiju u svetu” najbolje plasirane zemlje su Norveška, Australija i Švajcarska, kao i godinu dana ranije.\nMeđutim, BiH, Albanija i Crna Gora su u grupi onih koji su najviši napredovali u odnosu na prethodnu godinu – BiH se popela za 12 mesta a Albanija i Crna Gora za po devet.\nPredgovor za izveštaj napisao je predsednik Evropskog parlamenta David Sasoli koji je istakao da nas je 2020, verovatno više nego ijedna godina poslednjih decenija, podsetila da bezbednost ne treba da uzimamo “zdravo za gotovo” i da pretnje po bezbednost i demokratiju mogu da budu u različitim oblicima.\n“I pre pandemije u nekim delovima sveta mir, bezbednost i stabilnost nisu bili deo svakodnevnog života. Klimatske promene, terorizam, sajber napadi, trgovina oružjem za masovno uništenje, siromaštvo i pregogranični kriminal, samo su neki od faktora koji ruše mir”, naveo je Sasoli.


Vašington i Kijev optužuju Rusiju za sva zla ovog sveta - Sputnjik Srbija\n17:22 23.09.2016 Preuzmite kraći link\nVelika Britanija je čvrsto rešena da izađe iz Evropske unije, bez obzira na cenu. Indija i Pakistan žele pomirenje, a Japan traži uvođenje novog paketa sankcija protiv Severne Koreje zbog nedavnog nuklearnog testiranja.\nUkrajina nastavlja da Rusiju naziva „zemljom-agresorom“, a Vašington u svom maniru optužuje Moskvu za sva zla ovog sveta. „Prijateljska“ Turska ne namerava da prizna Krim u sastavu Rusije.\nSve to su teme 71. Sednice Generalne skupštine Ujedinjenih nacija, koja se održava u Njujorku i na kojoj učestvuju predstavnici 193 države.\nSkupština će trajati do 26. septembra. Ta sednica će biti poslednja za generalnog sekretara UN Ban Ki Muna, koji napušta svoju dužnost u januaru. Za aktuelnog „gazdu“ Bele kuće Baraka Obamu nastup na Generalnoj skupštini UN bio je poslednji sa mesta predsednika SAD.\nEksperti ističu da je Generalna skupština važna svetska platforma za diskusiju o gorućim međunarodnim problemima na najvišem nivou i da svaka izgovorena reč ovde ima veliku težinu.\nInače, ovog puta Generalna skupština UN se održava bez učešća ruskog predsednika Vladimira Putina. Rusku delegaciju predvodi ruski šef diplomatije Sergej Lavrov.\nLavrov je na marginama Skupštine već razgovarao sa kolegama iz drugih zemalja, uključujući nemačkog ministra spoljnih poslova Frank Valtera Štajnmajera i britanskog kolegu Borisa Džonsona. To je bio njihov prvi susret nakon što je Džonson imenovan za ministra.\nLavrov je razgovarao i sa visokom predstavnicom EU za spoljnu politiku i bezbednost Federikom Mogerini, a sastao se i sa Ban Ki Munom, sa kojim je razgovarao o sprovođenju režima prekida neprijateljstava u Siriji i skorom izboru novog šefa UN.\nSa generalnim sekretarom NATO-a Jensom Stoltenbergom ruski ministar je pričao o poboljšanju transparentnosti u vojnoj sferi i situaciji u Siriji i Ukrajini.\nPorošenko: Bilo čiji veto ne bi smeo da blokira SB\nRusija „trn u oku“ SAD i Ukrajine\nIpak, glavni događaj početkom nedelje bilo je poslednje obraćanje odlazećeg američkog predsednika Baraka Obame, koji je svojih poslednjih „pet minuta slave“ iskoristio da se pohvali uspesima svoje spoljne politike i kritikovao je Rusiju zbog nastojanja da „silom povrati izgubljenu slavu“.\nAmerički lider je rekao da njegova zemlja ne izvozi demokratiju u druge zemlje, ne nameće svoj sistem upravljanja i ne meša se u unutrašnja pitanja drugih država, ali to po njemu čini Rusija koja na silu želi da povrati svoju imperijalnu moć.\nU Moskvi su, doduše, ocenili da je Obamin nastup na Generalnoj skupštini UN bio nešto blaži i skromniji nego prošle godine, kada je Rusiju označio kao najveću pretnju čovečanstvu, uz terorizam i ebolu.\nKao svoja dostignuća tokom osam godina vlasti Obama je naveo nuklearni sporazum sa Iranom, odmrzavanje odnosa sa Kubom i Mjanmarom, kao i omogućavanje prekida vatre u građanskom ratu u Kolumbiji.\nMigraciona kriza i situacija u Siriji i na Bliskom istoku glavne su teme ovogodišnjeg zasedanja Generalne skupštine. Rusija i SAD umnogome imaju različite pristupe, koji se tiču regulisanja situacije u tom regionu.\nAmerički državni sekretar Džon Keri je direktno optužio rusku avijaciju za napad na humanitarni konvoj UN u regionu Alepa.\nOsim toga, Keri je tokom zasedanja Saveta bezbednosti UN praktično optužio Rusiju i za dezinformisanje međunarodne zajednice. On je rekao da sirijske vlasti podrivaju mirovni proces time što nastavljaju „nasumično bombardovanje civilnih ciljeva i opozicije“.\nU Moskvi su ocenili da je njegov nastup bio „jeftin šou“.\n„Nastup američke delegacije, koji je pripremljen za državnog sekretara, bio je šou, šou za milione ljudi, a prvenstveno za mas-medije. Šou je bio loš, zato što je bedan, jeftin i bez činjenica“, rekla je portparolka Ministarstva spoljnih poslova Rusije Marija Zaharova.\nStalni predstavnik Rusije u UN Vitalij Čurkin rekao je da je Keri iskrivio izjavu ruskih vlasti o napadu na humanitarni konvoj UN u Siriji. On je istakao da Moskva podržava istragu o napadu na konvoj i da je pružila sve postojeće informacije o tom incidentu.\nJoš jedan neprijatan događaj za Rusiju bila je izjava turskog predsednika Redžepa Tajipa Erdogana, koji je rekao da Ankara neće priznati Krim kao deo Rusije i da i dalje namerava da podržava Kijev po pitanju pretenzija na Krim.\n„Turska će podržati stav Kijeva kad je reč o Krimu, bez obzira na uspostavljanje dijaloga sa Moskvom“, izjavio je Erdogan na sastanku sa predsednikom Ukrajine Petrom Porošenkom u Njujorku.\nBan Obami: Igrajmo golf kad ostanemo bez posla\nU Moskvi, međutim, nisu time iznenađeni, jer tu izjavu smatraju protokolarnom, ali su istakli da takva pozicije može ponovo da zakomplikuje odnose dveju zemalja, koji su tek počeli da se poboljšavaju.\nSam Porošenko po običaju „vrti jednu te istu ploču“, ponavljajući da je Rusija agresor protiv kojeg se treba boriti. On je optužio Moskvu da je direktno umešana u finansiranje i koordinisanje „terorističkih grupa“ u Ukrajini i pozvao je Rusiju da pruži šansu miru na istoku te zemlje.\nOn je rekao da je Rusija „do zuba naoružala“ oko 38.000 pripadnika snaga koje operišu na istoku Ukrajine i da im „i dalje šalje oružje, municiju i ljudstvo, i to na dnevnom nivou“.\nU vezi sa tim, Porošenko smatra da je neophodno reformisati Savet bezbednosti UN — konkretno, uskratiti pravo veta onima koji učestvuju u oružanim sukoba. Time Ukrajina zapravo želi da oduzme Rusiji mogućnost da brani svoje interese na međunarodnom nivou, iako je Moskva više puta ponovila da nije strana u konfliktu u Ukrajini.\nPorošenko se u Njujorku sastao i sa kandidatom za predsednika SAD iz Demokratske partije Hilari Klinton, a sagovornici su se složili da je „borba protiv ruske agresije važna za jačanje transatlantskog jedinstva i solidarnosti sa Ukrajinom“. Međutim, zapadni mediji su primetili da je Donald Tramp ignorisao Porošenka, iako je ukrajinski predsednik računao na taj susret.\nMnogi zapadni političari su podržali inicijativu ukrajinskog predsednika, ali samo na rečima. Međutim, niko nije želeo ozbiljno da je razmatra i da se detaljnije u to upušta.\nŠta se još krčka u njujorškom loncu\nNa sednici Generalne skupštine diskutovalo se i o nizu drugih međunarodnih pitanja. Premijerka Velike Britanije Tereza Mej je istakla da će njena zemlja, uprkos svemu, napustiti Evropsku uniju. Upozorenja da će to njenoj zemlji doneti dosta problema, Mejova nije uzela u obzir. Njena odlučnost je posledica straha od terorizma.\nOna je, međutim, naglasila da Britanija ni posle izlaska iz EU, neće okrenuti leđa svetu, te da želi da ostane u središtu međunarodne politike.\nPakistan i Indija prilično nespretno pokušavaju da stave tačku na dugogodišnje sukobe. Indija je okrivila Pakistan za napad na vojnu bazu u indijskom delu Kašmira od pre nekoliko dana i pozvala je na međunarodnu izolaciju svog suseda.\n„Pakistan želi mir sa Indijom. Ja sam uradio sve što je za to potrebno, ali Indija je postavila neprihvatljive preduslove za ulazak u dijalog“, izjavio je premijer Pakistana Navaz Šarif.\nIndija, međutim, još na to nije odgovorila, uprkos ranijim miroljubivim izjavama obe strane.\nKeri: Napad na vojsku Sirije bila slučajnost\nNa kraju, premijer Japana Šinzo Abe poručio je da bi svet trebalo da pronađe nove načine da zaustavi pretnju koja dolazi od Severne Koreje, nakon što je Pjongjang, koji je odavno pod međunarodnim sankcijama, izveo niz nuklearnih i raketnih proba.\nOn je pozvao i da se protiv Severne Koreje uvede novi paket sankcija, dodavši da pretnja Pjongjanga po međunarodnu zajednicu postaje sve ozbiljnija i realističnija.\nZabrinutost Japana dele i mnoge druge zemlje, ali je to pitanje ipak ostalo u senci nekih drugih, prioritetnijih problema, pre svega onih koji se tiču situacije u Siriji i na Bliskom istoku.\nUjedinjene nacije, Petro Porošenko, Barak Obama, Džon Keri, Njujork, Ukrajina\n14:18 Gradonačelnik Kazanja: Pucnjava u školi ─ teroristički napad na decu\n14:05 Otkrivene najdublje tačke svetskih okeana


EU privremeno ukida porez na emisiju ugljen-dioksida china radio international\nEU privremeno ukida porez na emisiju ugljen-dioksida\n2013-02-27 14:58:42 cri\nOd prvog januara prošle godine Evropska unija (EU) je jednostrano uvela naplatu poreza inostranim avio-kompanijama na emitovanje ugljen-dioksida, što je izazvalo oštro protivljenje većine članica Međunarodne organizacije za civilno vazduhoplovstvo. Komisija za zaštitu životne sredine Evropskog parlamenta je na jučerašnjoj sednici usvojila nacrt o privremenom ukidanju poreza na emisiju štetnih gasova iz aviona.\nEvropska komisija je u novembru prošle godine donela nacrt koji je juče usvojila Komisija za zaštitu životne sredine, za njega je glasalo pedeset članova komisije, osam je bilo uzdržano, a niko od članova te komisije nije glasao protiv. O ovom nacrtu glasanjem će se još jednom, u aprilu, izjasniti članovi Evropskog parlamenta. Nakon objavljivanja rezultata glasanja saopšteno je da Evropska komisija želi da pokaže da je spremna za rešavanje problema naplate poreza na emisiju ugljen-dioksida iz aviona. U saopštenju se navodi da privremenim ukidanjem poreza na emisiju ugljen-dioksida sve zemlje treba da pristupe rešavanju ovog pitanja. Posebno je upozoren američki predsednik Barak Obama, kojem je poručeno da će SAD izgubiti kredibilitet ukoliko i dalje budu sprečavale realizaciju međunarodnih dogovora.\nJednostrano uvođenje poreza na emisiju ugljen-dioksida izazvalo je veliko nezadovoljstvo međunarodne zajednice i najvećeg dela Međunarodne organizacije za civilno vazduhoplovstvo. Međunarodna zajednica smatra da sve zemlje trebaju da pitanje emisije štetnih gasova reše na osnovu Okvirne konvencije UN o klimatskim promenama i raznih mehanizama Međunarodne organizacije za civilno vazduhoplovstvo. Privremeno ukidanje poreza na emisiju ugljen-dioksida za strane prevoznike je nastojanje Evropske unije da uspostavi trgovinsku barijeru.\nEvropska unija je ukudanje ovog poreza obrazložila napretkom u pregovorima u okviru Međunarodne organizacije za civilno vazduhoplovstvo. Iz Unije se upozorava da je ukidanje poreza samo privremeno i da neće biti najduže od godinu dana. Ukidanje poreza bi moglo biti produženo jedino pod uslovom da u Međunarodnoj organizaciji za civilnu avijaciju bude ostvaren jasan i dovoljan napredak na planu dogovora o globalnim merama za borbu protiv emisije ugljen-dioksida.\nv Američko ministarstvo trgovine traži antisubvencioni i antidampinški porez na kineske kuhinjske uredjaje 2013-02-22 11:41:38\nv EU obustavila porez na ugljen-dioksid avionskim kompanijama 2012-11-13 10:12:11\nv Italija će sniziti porez na lični dohodak 2012-10-11 10:44:26


Akcija progresivne Vojvodine poziva Vojvođane da se pridruže ekološkom ustanku - Akcija progresivne Vojvodine\nAkcija progresivne Vojvodine poziva građane i građanke Vojvodine da se pridruže Ekološkom ustanku i prisustvuju protestnom skupu koji će se tim povodom održati u subotu, 11. septembra, u 14 časova ispred Predsedništva Srbije na Andrićevom vencu u Beogradu. „Ustanak za opstanak“ prilika je da dignemo svoj glas protiv trovanja, žeđi, bolesti, poniženja, kojima smo izloženi u različitim delovima zemlje.\nKompanija „Rio tinto“ preti da svojom prljavom tehnologijom eksploatacije litijuma trajno devastira stotine hiljada hektara zemljišta i vodotoka u zapadnoj i centralnoj Srbiji. U Vojvodini se suočavamo s hroničnim nedostatkom pitke vode, šume Fruške gore rapidno nestaju, dok se obradivo zemljište pretvara u fabriku guma koja će emitovati toksični cink-oksid. Prekomerno zagađenje vazduha svakodnevna je pojava u mnogim gradovima u Srbiji.\nMeđu osnovnim programskim načelima Akcije progresivne Vojvodine jeste suprotstavljanje daljoj privatizaciji i prekomernoj eksploataciji zajedničkih prirodnih dobara: voda, zemljišta, rečnih obala i rudnih bogatstava.\nPodržavamo ovaj protest jer samo zajedno i solidarni možemo zaustaviti dalje propadanje i povratiti državu koja će svojim građanima obezbediti pristojne uslove života.


Vučić: Biće objavljeno tačno koji dan... | Skandalozno\nVučić: Biće objavljeno tačno koji dan, u koji sat i koji minut je Vuk Jeremić dobio 5 miliona evra!\nPredsednik Srbije Aleksandar Vučić izjavio je večeras da ne zna o čemu Vuk Jeremić priča kada kaže da se “iza kulisa” vode intenzivni razgovori o razgraničenju, ali da je jasno da je reč o čoveku koji sam jeste uglavnom negde “iza kulisa”, jer je ljude sramota da se vide sa njim u javnosti.\n“Možda on (Jeremić) zna”, primetio je Vučić ironično i podsetio da je Jeremić isto tako pre dva meseca obelodanio da je “saznao“, valjda isto tako “iza kulisa“, da se ovog 4. novembra održavaju opšti izbori u Srbiji, da se Vučić neće videti sa Angelom Merkel, pa se video posle dva dana, da Vladimir Putin neće da ga primi, pa ga je primio četiri dana posle.\nJeremić, gde god se pojavi, to je, kaže, “iza kulisa”, ne javno, jer ljude je sramota da se sa njim vide negde otvoreno, pa, on, kao, zna šta oni pričaju, ali “iza kulisa”.\n“Sa mnom niko ne priča iza kulisa, pričaju otvoreno, ali me niko ništa ne pita, da vam kažem pravo, u poslednjih 20 – 25 dana”, rekao je Vučić.\nKako je rekao, trebalo je da bude nešto u Briselu u vezi sa Kosovom i Metohijom, ali da ništa nije najavljeno i da će se tek videti šta će i kada biti.\nPovodom Jeremićeve izjave da nije primio “katarske pare“, Vučić je rekao da će biti objavljeno “tačno koji dan, u koji sat i koji minut su mu legle katarske pare” i koliko je primio para od Hoa, odnosno – pet miliona evra.\n“A, i on je sitan lopov u odnosu na Đilasa… taj je 25 miliona evra prihoda prijavio. Možete da mislite koliko je ukrao, a pri tome kaže da je dva puta nekoga (Šolaka) video”, dodao je Vučić.\nKako je rekao, može se zamisliti “koliko ta lopuža para ima” kada je samo dva puta imao potrebu da vidi čoveka koji mu je kupio zgradu za skoro pet miliona evra.\n“Pet miliona evra – sitnica za njega“, kazao je Vučić i dodao da mu je jednu firmu prodao u Bugarskoj, jednu u Srbiji, ukupno nekih 20 – 25 miliona evra, “a možda ga je jednom video“.\nKako je rekao, i to oko Malte je u pravu Đilas, jer to nije on, nego je njegova direktorka napravila firmu sa Šolakom.. .\n“Da ne bude on, nego je njegova firma i njegova direktorka…”, kazao je Vučić i upitao da li neko misli da je narod lud i blesav, te da će na kraju da se izračuna ko je šta radio za ljude i ko za sebe.\nBudite prvi sa komentarom na članku "Vučić: Biće objavljeno tačno koji dan, u koji sat i koji minut je Vuk Jeremić dobio 5 miliona evra!"


Predsjedništvo DPS: Institucije pokazale snagu, a društvo zrelost – Borba\nPredsjedništvo DPS: Institucije pokazale snagu, a društvo zrelost\nPredsjedništvo Demokratske partije socijalista (DPS) je na današnjoj sjednici konstatovalo zadovoljstvo radom državnih organa, te je data puna podrška daljem institucionalnom odgovoru na izazov suočavanja sa zdravstvenim i ekonomskim posljedicama pandemije virusa Kovid-19, saopšteno je iz te partije.\n“Predsjedništvo Demokratske partije socijalista na danas održanoj sjednici kojom je predsjedavao predsjednik partije Milo Đukanović razmatralo je aktuelna politička pitanja i preduzete aktivnosti povodom suočavanja sa najvećom globalnom zdravstvenom krizom do sada. Pridržavajući se propisanih mjera, ovo je prvi put da je dio članova Predsjedništva prisustvovao sjedinci putem online video aplikacije, dok su ostali koji su bili prisutni imali propisanu zaštitnu opremu, s adekvatnom distancom. Predsjedništvo je konstatovalo zadovoljstvo radom državnih organa, te je data puna podrška daljem institucionalnom odgovoru na izazov suočavanja sa zdravstvenim i ekonomskim posljedicama pandemije virusa COVID-19”, navodi se u saopštenju Predsjedništva DPS-a.\nU tom kontekstu je, kako dodaju, posebno istaknut značajan doprinos Vlade, Nacionalnog koordinacionog tijela za zarazne bolesti kao i cjelokupnog zdravstvenog sistema, ali i ostalih institucija koje su dale doprinos u skladu sa svojim nadležnostima.\n“Snažan institucionalan odgovor najbolji je pokazatelj uspješnosti politike DPS-a, te da je programski prioritet – izgradnja snažnih institucija kao temelja vladavine prava u dobroj mjeri ostvaren. Crnogorsko društvo je pokazalo zrelost, te možemo biti ponosni na iskazanu solidarnost i doprinos koji je svaki građanin pojedinačno dao u suočavanju sa posljedicama pandemije. Prethodni mjeseci pokazali su da smo kao društvo u cjelini spremni za suočavanje i sa najvećim izazovima, te da možemo stati rame uz rame i sa najrazvijenijim evropskim državama. Vjerujemo da sa tim kapacitetom, dodatnim međusobnim uvažavanjem i otvorenom komunikacijom možemo prevazilaziti tradicionalne i naslijeđene podjele i zajednički kreirati dalju agendu razvoja Crne Gore zasnovanu na nastavku i ubrzanju evropskog puta kao i zadržavanju i otvaranju novih radnih mjesta”, navode iz Predsjedništva DPS-a.\nUputili su zahvalnost svim građanima i dijaspori koji su, kako navode iz DPS-a, novčanim i nenovčanim doprinosima pomogli da se lakše prevaziđe izazov sa kojim smo suočeni.\n“Veoma je važno da i dalje svi poštujemo mjere i preporuke i iskazujemo uvjerenje da će takva solidarnost biti izražena i u narednom periodu kada će fokus biti dominantno na ekonomskim, a ne na zdravstvenim izazovima”, zaključuju u Predsjedništvu Demokratske partije socijalista.\n“Novosti”: Rokade u policiji uvod u udar na litije?\nRadonjić: Prirodno je da se vratim u Zvezdu


“Izbacivanje Amera najsrećniji dan u mom životu” | 34sad.com\n“Izbacivanje Amera najsrećniji dan u mom životu”\nNekadašnji prvi čovek KONKAKAF i drugi čovek FIFA Džek Vorner naročito je zadovoljan pobedom Trinidada i Tobaga nad Amerikancima.\nTrinidad je sa 2:1 pobedio SAD i izbacio ih sa Svetskog prvenstva uz pobedu Paname nad Kostarikom 2:1.\nVorner (rođen u Trinidadu) kaže da je ta pobeda najlepši dan u njegovom životu. Bio je srećan što su SAD svedene na ekipu koju svi pobeđuju.\n"Nikada se nisam bolje osećao, ovo je najlepši dan u mom životu. Pobeda nije mogla da mi pruži veće zadovoljstvo. I za mene je to svelo SAD na smešnu ekipu. Prošlog septembra kada je sudija presudio protiv Džeka Vornera, bila je žurka u SAD i bili su srećni. Znajući šta se dogodilo, hteo sam da napravim žurku kao što su oni slavili prošlog septembra kada je sudija presudio protiv mene. Hteo sam žurku. To je moje lično osećanje", kaže Vorner.\nVorner se suočavao sa optužbama za korupciju, a istragu protiv njega je vodio i FBI. U tri odvojene transakcje tokom 2008. godine na račune KONKAKAF pod kontrolom Vornera kao prvog čoveka KONKAKAF prebačeno 10 miliona dolara.\n"Oni će nastaviti da podrivaju Katar 2022. ali neće uspeti. Što se mene tiče ovo je početak kraja američkog fudbala. Niko iz KONKAKAF zone ih ne voli", kaže Vorner.\nPomoćnik u taboru Trinidada i Tobaga Stern Džon je posle pobede njihove selekcije rekao da su Amerikanci u meč možda ušli previše opušteno i bez poštovanja za tim Trinidada, pa su time sami sebi učinili medveđu uslugu i ispali iz mundijalske priče u Rusiji.\nTroicki "maršira", na redu je Delpo\nLalatović: Treći put tražim formaciju ove sezone\nNavijačica utrčala, Roni joj dao da ubaci crnu\n“Ponosim se što sam SNS, nisu me oni delegirali”\nMaljković i OKS posetili Fudbalski savez Srbije\nProblemi za Rosija i Lorenca pred Australiju


Severu KiM preti humanitarna katastrofa - Studio B\nSeveru KiM preti humanitarna katastrofa\nSeveru KiM preti humanitarna katastrofa Tanjug\nEkonomijaEkonomija Pocetna 25. 06. 2019. 08:34:55\nDirektor Kancelarije za Kosovo i Metohiju Marko Ðurić zabrinut je zbog dodatnih pritisaka Prištine na Srbe na severu Kosova i Metohije i kaže da su Albanci poslednjih dana presekli kanale snabdevanja osnovnim životnim namirnicama iz centralne Srbije.\nÐurić je, gostujući u Novom jutru na TV Pink rekao da su počele da se javljaju nestašice namirnica u opštinama na severu KiM i istakao da će Srbija naći načina da dostavi robu svom narodu u južnoj pokrajini.\nNaglasio je da Priština svoje delovanje zasniva na parafiranom sporazumu od 23.februara 2012. godine koji je, podsetio je, parafirao Borko Stefanović, a prema kome je granična policija Kosova uspostavljena na prelazima Jarinje i Brnjak.\n“Ta granična policija sada otima kamione i kombije sa robom, a u Kosovskoj Mitrovici nestaje roba. Mi ćemo nalaziti načine da doturimo sve što je potrebno našem narodu na KiM, Srbi ne treba da brinu“, poručio je Ðurić.\nDodao je da se u okviru plana predsednika Srbije realizuje 140 projekata pomoći Srbima na KiM, kao i da je završen jedan od strateških projekata – regionalni vodovod za sever KiM koji će biti pušten na Vidovdan 28.juna.\nNaveo je da je 2008.godine za većinu zapadnih zemalja bila zapečaćena nezavisnost Kosova, ali da je zahvaljući upornim i istrajnim višegodišnjim diplomatskim naporima, Srbija danas ponovo u igri i diskutuje se o njenim interesima.“Danas je jasno da bez Srbije nema rešenja, a to je rezltat višegodišnjeg napornog rada“, rekao je Ðurić.\nPodsetio je da je 13 zemalja povuklo priznanje nezavisnosti Kosova i da je Srbija sprečila članstvo Kosova u devet međunarodnih organizacija, dok pojedinci, kako je primetio, kritikuju državno rukovodstvo za to što je Kosovo primljeno u međuanrodne sportske saveze.\n“To rade na najpokvareniji način, tvrde da je Briselskim sporazumom to predviđeno što nije tačno. To rade Vuk Jeremić i Dragan Ðilas i njihov predstavnik na KiM, Jakšić koji na izborima za gradonačelnika severne Kosovske Mitrovice pozivao da se glasa za Gonđe Čauši“, rekao je Ðurić.\nDodao je da onima koji kritikuju državni vrh smeta što je predsednik Srbije u Minsku sačuvao dostojanstvo Srbije kada je odbio da prisustvuje otvaranju Evropskih igara zbog učešća Kosova.\nŽitelji četiri opštine na severu KiM – Kosovske Mitrovice, Zvečana, Leposavića i Zubinog Potoka, nalaze se na korak od humanitarne katastrofe jer u prodavnicama nedostaje osnovnih životnih namirnica, upozorava Politika.\nList podseća da sedam meseci otkako su privremene prištinske vlasti jednostrano uvele takse od 100 odsto na robu iz centralne Srbije i BiH, oko 400 privatnika, vlasnika radnji sa prehrambenom robom, planira da zatvori ove objekte, jer su im rafovi prazni, a već nekoliko dana im ne stižu mleko i mlečni proizvodi, kao ni zejtin, šećer i so.\nPredsednik Udruženja privrednika na severu KiM, Radoš Petrović, rekao je za Politiku da su zalihe brašna potrošene, tako da već u četvrtak na policama neće biti hleba.“Do sada su se privatnici dovijali na razne načine kako bi narod na severu imao najosnovnije prehrambene artikle. Međutim, pritisnuti smo sa svih strana“, kaže Petrović.\nKako objašnjava, pripadnici kosovske pogranične policije privode ljude koji prevoze namirnice iz centralne Srbije, zaplenjuju im kamione, kombi vozila, robu, a pride, prevoznici su suočeni sa drakonskim kaznama koje moraju u kratkom roku da plate, kako ne bi završili u zatvoru.“Toliko su se policajci drznuli, da ne prezaju ni da pucaju u čoveka, kao što se desilo pre nekoliko dana na teritoriji opštine Leposavić“, napominje Petrović.\nOn navodi da ne zna kako će se situacija dalje odvijati, osim što je, kako ocenjuje, sigurno da je sever KiM na korak od humanitarne katastrofe.“Već ponestaje hrane u bolnici, u Studentskom centru, u vrtićima“, kaže Petrović i apeluje na državu Srbiju i međunarodnu zajednicu da preduzmu korake kako bi se ukiule takse.\nU suprotnom, upozorava, Srbi sa severa KiM će početi sa iseljavanjem.“A to i jeste cilj Prištine, a izgleda i međunarodne zajednice, samim tim što za sedam meseci, otkako su uvedene takse, ništa nije učinila da narod na severu zivi život dostajan 21. veku“, rekao je Petrović.\nList piše da je na severu KiM primećen i pojačan nadzor inspekcijskih službi, koje su u sistemu Prištine, ističući da su oni proteklih nekoliko dana kontrolisali ugostiteljske objekte, ispitivali vlasnike i pisali im krivične prijave.\nPostoji, upozorava se, opasnost da će im biti ispostavljene enormne kazne za porez i ostale dažbine, što bi ih primoralo da rasprodaju imovinu, a time i da se sele sa severa.\nStanje, prema izvorima Politike, komplikuje i to što kosovski policajci ne dozvoljavaju ljudima koji idu u nabavku u centralnoj Srbiji da prenesu ni pet kilograma osnovnih životnih potrepština zbog čega su Srbi, kako navodi, prinuđeni da kriju lekove, kako i oni ne bi bili oduzeti.\nPod blokadom se našla čak i štampa na srpskom, koju su privrednici posle dugo vremena uspeli da dopreme u desetkovanom tiražu, ističe Politika.\nNulta tolerancija prema nasilju nad ženama


Tanjug 13. marta 2021. 21:36\nMOSKVA – Direktor ruskog Nacionalnog istraživačkog centra za epidemiologiju i mikrobiologiju „Gamaleja“ Aleksandar Ginsburg saopštio je je da je Sputnjik V, vakcina protiv kovida 19 koju je razvio taj centar, pokazala isti nivo efikasnosti u svim starosnim grupama.\n„Sputnjik V pokazao je isti nivo efikasnosti u svim starosnim grupama. U početku je bilo sumnji da bi vakcina mogla biti manje efikasna za ljude starije od 60 godina jer je njihov imuni sistem manje aktivan i može proizvesti slabiji imuni odgovor. Međutim, ništa se od toga nije potvrdilo i ovaj preparat dobro deluje i na ljude starosti 60, 70 i 80 godina “, rekao je Ginsburg za Jutjub kanal „Solovjov Live“.\nPrema njegovim rečima, sve vakcinisane osobe pokazale su dobar imunološki odgovor i visoku podnošljivost vakcine, a njen efekat može trajati i preko dve godine, prenosi Tas s.\nMasovna vakcinacija odraslog stanovništva protiv novog korona virusa u Rusiji započela 18. januara, a svi se mogu besplatno imunizovati sa jednom od dve registrovane vakcine, „Sputnjik V“ ili „EpiVakKorona“, navodi agencija.


RTS :: Dačić: Ne možemo da trgujemo Kosovom i Metohijom\nPolitika Dačić: Ne možemo da trgujemo Kosovom i Metohijom\nsubota, 17. mar 2018, 12:53 -> 13:37\nLider SPS-a i šef diplomatije Ivica Dačić rekao je u Smederevskoj Palanci da Srbija ne može da trguje Kosovom i Metohijom.\n"Mi ne možemo da dozvolimo da Srbija radi ulaska u EU izda svoje nacionalne i državne interese, ne možemo da trgujemo Kosovom i Metohijom", rekao je Dačić i ponovio da predsednika Srbije Aleksandra Vučića lažu iz Evrope, međunarodne zajednice, u vezi sa Kosovom i Metohijom.\nDačić ističe da je protiv ratova sa bilo kim i da Srbija treba da živi i napreduje, ali da se mora voditi mudra i čvrsta politika, te da se sa Srbijom ne može voditi politika u kojoj se postavljaju uslovi.\n"Jedno je sigurno, naša koalicija, mi nismo nikada bili izdajnici ove države i naroda. Mi ćemo sve dati za Srbiju, ali Srbiju ni za šta na svetu nećemo dati", rekao je Dačić na konvenciji koalicije SPS-JS pred lokalne izbore u Smederevskoj Palanci, koji će biti održani 25. marta.\nPrema njegovim rečima, Srbija, zbog svojih interesa, mora da ima dobre odnose sa svima u svetu, ali da se zbog ulaska u EU ne mogu okrenuti leđa i napasti Rusija ili Kina.\nIstakao je da koalicija SPS-JS nikada neće okrenuti leđa Republici Srpskoj, jer su je socijalisti i stvorili, i dodao da je Dejtonski sporazum najveći spomenik Slobodanu Miloševiću.\n"Pre njega, pre nas, nije postojao nikada nijedan državni entitet Srba preko Drine i zato mi moramo da ga odbranimo i branićemo ga od pokušaja da ga unište", rekao je Dačić.\nDok su socijalisti vladali, fabrike su radile\nKada su socijalisti vodili glavnu reč u ovoj državi, sve velike fabrike u Smederevskoj Palanci su radile i tako je bilo i u vreme rata i sankcija, kazao je danas lider SPS Ivica Dačić.\nTe fabrike, naglasio je on, i danas bi mogle da funkcionišu da nije bilo privatizacija u toj opštini koja je, kaže, bila "obična pljačka".\n"Opljačkani su građani, radnici, država, ljudi su ostali bez posla. Ja vam kažem odgovorno danas da za Fabriku vagona ima posla u našim prijateljskim zemljama, koje nam nude da izrađujemo vagone za njih. Ja ću da pomognem koliko mogu u svemu", poručio je Dačić građanima na konvenciji koalicije SPS-JS pred lokalne izbore u Smederevskoj Palanci, koji će biti održani 25. marta.\n"Da bih nastavio tako da radim, potrebna mi je vaša podrška. Koliko smo jaki, koliko imamo glasova, toliko su čvrsti naši stavovi", kazao je Dačić i naveo da ta koalicija ima svoju listu, koja se razlikuje od drugih, te da svako ko "voli njihovu listu" treba da glasa za tu koaliciju.\nPredsednik Jedinstvene Srbije Dragan Marković Palma kazao je da se koalicija SPS-JS bori protiv bele kuge, pomažu ženama koje rađaju decu, te da će morati da izvrše rebalans budžeta u Smederevskoj Palanci, kako bi žene koje ne rade, a imaju decu, imale ista prava kao i one koje su zaposlene.\nOn kaže da su jedina koalicija koja se nikada nije posvađala i koja hoće da i u svakom selu postoji dom kulture, sportski teren, te da se svi sportovi finansiraju iz budžeta grada.\nMarković je naglasio da je bio u poseti u Turskoj, te da će jednu tursku fabriku za proizvodnju čarapa dovesti u Jagodinu, a fabriku za proizvodnju vrata u Smederevsku Palanku.\nNaveo je da Srbija ima sve veće poštovanje u međunarodnoj zajednici, te da je to zahvaljujući šefu njihove koalicije Ivici Dačiću, koji uživa poštovanje svuda u svetu.\n"Gde god da ode Ivica Dačić, u povratku, nešto se lepo desi Srbiji tako da i danas je došao u Smederevsku Palanku i kada se vrati u Beograd radiće za Smederevsku Palanku", kazao je Marković.\nOn je naveo da njihova koalicija ima najbolji program i za selo i za poljoprivrednog proizvođača i da će se boriti da se manje poljoprivrednih proizvoda uvozi u Srbiju, a da proizvodi koji se proizvode u Srbiji imaju prioritet i u marketima i na pijacama.\nNosilac liste SPS-JS za izbore u Smederevskoj Palanci Periša Jovanović istakao je da su najveći problemi Palanke mali natalitet, visoka prosečna starost stanovništva, odlazak mladog sveta, jer u tom gradu ne vidi perspektivu, te da je potrebno otvoriti nova radna mesta kako bi se zadržao mladi svet.\n"Ako ne zadržimo mlad svet, mi ćemo biti jedan veliki starački dom", kazao je Jovanović.


Najmlađi Novosađani obeležili Dečiju Novu godinu - maskenbal, šetnja centrom do Ledene šume...\nNajmlađi Novosađani su 31.12. tačno u podne uz zabavni\nprogram u Ledenoj šumi obeležili Dečiju Novu godinu kada je uz tradicionalno odbrojavanje iz Dunavskog parka pušteno hiljadu balona dečijih želja.\nProgramu u Ledenoj šumi prethodio je gradski novogodišnji maskenbal koji je okupio brojne mališane u Zmaj Jovinoj ulici, koji su zajednički sa družinom na štulama iz „Haos animatora“ i dobošarima iz škole sambe „Sambansa“ formirali veliku maskenbalsku povorku.\nOni su u najboljem prazničnom ritmu prodefilovali Dunavskom ulicom a druženje je nastavljeno u Ledenoj šumi gde su publiku dočekali dečiji animatori i izvođači.\nZabavni program i druženje otvoreno je nastupom dečijeg hora „Zvončići“ a za dobru atmosferu bili su zaduženi Bane Rosić i leteća gitara, mađioničar Volare, trupa „Haos animatora“ i drugi.\nPosebno iznenađenje za posetioce bio je i plavi Deda Mraz i njegovi pomoćnici koji su tokom dana boravili u Snežnom gradu „Ledene šume“ i koji su se družili i fotografisali sa najmlađim posetiocima.\nProjekat Dečije Nove godine organizovan je od strane Udruženje građana Limbo uz podršku Grada Novog Sada i manifestacije Ledena šuma.


U "Telekomu" kažu da račune za fiksnu, odnosno mobilnu telefoniju treba čuvati do godinu dana, VIP, Telenor, i Elektrodistribucija Beograd, takođe, kažu da račune treba čuvati, u elektronskoj ili pisanoj formi (u zavisnosti od toga kako su plaćeni) najmanje 12 meseci. Najduže treba da čuvate račune "Infostana", čak tri godine, kako su nam rekli u tom preduzeću.\nGrađani Kragujevca putem interneta, mogu da provere svoja dugovanja jedino kada je u pitanju Elektrodistribucija. Kako saznajemo u Elektrošumadiji, preko sajta „EPS snabdevanja“, može nakon registacije da se bez čekanja sazna sve o utrošku struje. Za ostale delatnosti, takvih mogućnosti nema. Prema rečima Đorđa Vukajlovića, rukovodioca sluđbe naplate u "Javnom stambenom preduzeću" Kreagujevac, "razmišljalo se o uvođenju sistema za elektronsku proveru računa, ali zbog zaštite privatnih podataka građana to je stalo".


Šta sve možeš u Srbiji kad si lezbejka – Vodič kroz gej Srbiju\nVerujte mi, Srpkinje su najlepše žene na kugli zemaljskoj, a Srbija…\nNa pitanje šta sve možeš u Srbiji kad si lezbejka može se odgovoriti jednom jedinom rečju… ali je možda bolje da elaboriram.\nU državi Srbiji kao lezbejka možeš da budeš ismejana, izložena poruzi, diskriminisana i fizički maltretirana ako se javno deklarišeš. Sve navedeno može da se desi i ako nekome ličiš na lezbejku, zato što imaš kratku kosu ili se ne oblačiš u skladu sa onim što društvo podrazumeva pod ženskim.\nAko si napolju, sa svojom curom, i malo ste prisnije jedna sa drugom, to je dovoljno da se posumnja da među vama ima nečeg više od prijateljstva i da vam se desi nešto od gore navedenog. U tim trenucima najbolje što možete da očekujete jeste da će vas okolina začuđeno gledati. Ako nemate sreće, očekujte komentare, pogrdne nazive ili fizičke nasrtaje.\nMožete svojoj porodici reći da ste lezbejka, ali je pitanje šta vas posle toga čeka – da li ćete dalje da živite uz parolu „ne pitaj, ne pričaj, pravimo se ludi“, ili će vas roditelji i rođaci maltretirati, kao što se dešavalo, ili će vam čitava porodica okrenuti leđa i izbaciti vas na ulicu, ili ćete možda biti od retkih srećnica koje će porodice prihvatiti takve kakve ste.\nKao aktivistkinja, sasvim je moguće da ćete biti odbačeni kao crna ovca LGBT aktivizma, ako pokušate da radite iskreno, neiskvareno, pošteno, od srca, ne zabadajući nikome nož u leđa, pokušavajući da se umrežite i ostvarite saradnju sa ostalim organizacijama i aktivistima, a sve u cilju nekog pozitivnog pomaka cele LGBT populacije.\nAli, kao lezbejka u Srbiji uvek možeš, ljubičanstveno ružičanstveno, da odmeravaš sjajne cure i žene, dok ispijaš kafu sa svojim prijateljicama lezbejkama, ili preslatkim drugovima pederima zbog kojih ti ipak mnogi, mnogi zavide, ili pak sa super strejt drugovima koji te nimalo ne vide kao pretnju već kao sjajnog druga i koji te podržavaju zbog toga što si hrabra, otvorena, iskrena u vezi sa onim što si, a što se jako poštuje. To treba da shvate svi i da zajedno sa tobom, cirkajući kraći sa mlekom uz šeretski osmeh, prate pogledom srpske boginje!\nVerujte mi, to ne bih menjala ni za šta na svetu, jer Srpkinje su najlepše devojke/žene na kugli zemaljskoj, a Srbija… Nijedna druga zemlja ne može ponuditi lepote koje Srbija u svojim nedrima nosi i slobodu i velikodušnost koji su još uvek njeni zaštitni znaci. Prema tome, dajte da se ne mrzimo i dajte da prevaziđemo sva nerazumevanja koja među svima nama postoje, dajte da učinimo Srbiju još lepšom no što je do sada bila!


Sastanak svjetskih sila u Tunisu o rješavanju pitanja Sirije - Klix.ba\n24.2.2012. u 07:42\nPredstavnici evropskih i arapskih svjetskih sila, kao i Sjedinjenih Američkih Država, sastali su se u Tunisu gdje će odlučivati na koji način doslovno natjerati predsjednika Sirije Bashara al-Asada da prekine krvoproliće u svojoj državi.\nOrganizatori konferencije nazvane "Prijatelji Sirije" su predstavnici Arapske lige, a prisustvuju joj delegati iz 70 zemalja. Na konferenciji nema delegata iz Rusije i Kine.\nSve je veći pritisak na Damask da se dozvoli pomoć civilima koji su ranjeni u posljednjem napadu u gradu Homsu. Aktivisti tvrde da je jučer ubijeno još 50-60 ljudi.\nNa sastanku će biti dogovorena Deklaracija o Siriji u kojoj će se tražiti prekid krvoprolića te humanitarna intervencija, ali Siriji će biti zaprijećeno i sankcijama.\nUjedinjene nacije i Arapska liga su imenovale bivšeg glavnog sekretara UN-a Kofija Annana da bude izaslanik u Siriji.\nAmerička državna sekretarka Hillary Clinton je pred konferenciju izjavila da će mjere biti agresivno primjenjivane prema Siriji, odnosno njenom vodstvu.\n"Radujemo se što ćemo konačno imati konkretne korake na tri polja: osigurat ćemo humanitarnu pomoć, izvršit ćemo pritisak na režim i pripremiti državu na demokratsku tranziciju", rekla je Clinton, prenosi BBC.\nBritanski premijer David Cameron je rekao da je od vitalne važnosti da međunarodna zajednica djeluje ujedninjeno u odnosu na pitanje Sirije. Francuski ministar vanjskih poslova, Alain Juppe, je rekao da se pritisak mora izvršiti na Siriju kao i na Rusiju, ali je isključio mogućnost bilo kakve vojne intervencije.\nFrancuski predsjednik Nicolas Sarkozy je najoštrije osudio ubijanje stranih reportera i rekao da će neko ipak morati odgovarati za to. Francuska novinarka Edith Bouvier se obratila videoporukom, jer se hitno treba podvrgnut operaciji, a u Siriji to niko ne može uraditi. Britanski novinar Paul Conroy je također zatražio pomoć da izađe iz Sirije.\nprije 21h 35m 95\nprije 9h 41m 148


Zagađenje vazduha - Srbija u top 10 u svetu - Javni servis\nZagađenje vazduha – Srbija u top 10 u svetu\nHoće li zagađenje vazduha ući u bukvare kroz zagonetku “ne vidiš ga, ne jedeš ga, ne piješ ga a truje te iako je bezbedan”? Ili kao oksimoron, mađioničarski trik, kao velika iluzija koja ne postoji, a ima potencijal masovnog uništenja?\nStanovnici devet gradova Balkana će u petak, 28. februara, istovremenim skupom poslati poruku da su ujedinjeni u borbi za čist vazduh i zdravu životnu sredinu. Skup će biti održan u 18 časova u Beogradu, Sarajevu, Prištini, Banja Luci, Skoplju, Prizrenu, Zenici, Podujevu i Podgorici. To je prva ovakva inicijativa građana Balkana, koji žive u najzagađenijim zemljama Evrope. Za to vreme, zvaničnici Srbije kao da žive u nekom drugom svetu.\n“Širom Srbije 60 odsto građana nije priključeno na centralni sistem grejanja, pa se greju na mazut, ugalj, drva, ali generalno ljudi lože sve i svašta”.\n“Ne mogu da se složim sa ocenama koje smo imali prilike da čujemo, da Republika Srbija ne ulaže u zaštitu životne sredine i da država ne čini ništa”.\n“Ministarstvo je radilo sve vreme ono što jeste u opisu onoga što Ministarstvo i treba da radi”.\nGoran Trivan, ministar životne sredine.\n“Vi ste svi dobili naš petogodišnji plan, odnosno kratak izvod iz našeg petogodišnjeg plana”.\nGoran Vesić, zamenik gradonačelnika Beograda.\nDa li je “ljudi lože sve i svašta” odgovor koji Energetska zajednica (EZ) može da očekuje od Srbije, zemlje protiv koje je u januaru pokrenula postupak zbog prekomerne emisije štetnih gasova iz velikih ložišta?\nIli će ekspresno usvajanje Nacionalnog plana smanjivanja emisija štetnih gasova (NERP) biti dovoljno da EZ “proguta” prekomerne količine štetnih gasova koje ove zime, kako zaključuju, emituje devet od 16 velikih ložišta u zemlji? A sve to ne poštujući Direktivu o velikim ložištima, koja je trebalo da se primenjuje od 1. januara 2018, pa se postavlja pitanje da li je tokom ove zime\n“Što se tiče životne sredine, ove zime je veliki problem bio smog, i o tome se mnogo pričalo u Srbiji. Kao rezultat početka našeg prekršajnog postupka Vlada Srbije je usvojila Nacionalni plan smanjivanja emisija i sada očekujemo da vidimo kako će se ostvarivati taj plan i mogu samo da izrazim nadu da će biti primenjen”, reći će ovih dana direktor Sekretarijata Energetske zajednice (EZ) Janez Kopač, najavljujući da će postupak protiv Srbije najverovatnije biti obustavljen.\nIpak, prekršajni postupak nije obustavljen jer se čeka da eksperti EZ pročitaju dokument u kojem neće saznati ama baš ništa novo o konkretnim akcijama koje će Srbija preduzeti kako bi smanjila emisije štetnih gasova. Dostupan, dokument nudi saglasnost Srbije da će se uskladiti sa evropskim direktivama, pomerajući prethodno dogovorene rokove, kao onaj o velikim ložištima iz 2018.\nPostavlja se pitanje da li su maksimalne vrednosti emisija poštovane i u 2019, kada je već otvoreno rečeno da u 2018. godini, nisu? Pitanje je i zašto se država nadgornjava sa građanima koji se guše u smogu ubeđujući nas da vazduh nije zagađen ili bar nije alarmantno, dok Evropa pravi izveštaje računajući koliko je košta zagađen vazduh u Srbiji?\nHoće li zagađenje vazduha ući u bukvare kroz zagonetku “ne vidiš ga, ne jedeš ga, ne piješ ga, a truje te iako je bezbedan”? Ili kao oksimoron, mađioničarski trik, kao velika iluzija koja ne postoji, a ima potencijal masovnog uništenja?\nCINS I ZIĐIN: Zašto tek početkom ove nedelje saznajemo, i to od CINS-a (Centar za istraživačko novinarstvo), da je Ministarstvo životne sredine pokrenulo postupak protiv kompanije Ziđin Bor Koper zbog ispuštanja opasnih materija u vazduh u novembru 2019. i januaru 2020.\n“Zbog ispuštanja opasnih materija u vazduh i toga što kompanija ništa nije uradila kako bi smanjila zagađenje, u toku je postupak pred Privrednim sudom u Zaječaru protiv Ziđina i zamenika rukovodioca ogranka TIR Bobana Todorovića”, naveo je CINS (cins.rs).\nMinistarstvo je kompaniju kontrolisalo više puta, a najmanje pet puta utvrdilo propuste otkako je rudarski basen privatizovan krajem 2018.\n“Koncentracije sumpor-dioksida išle su i do 8,3 puta iznad dozvoljenih”, navedeno je u izveštaju inspektorke zaštite životne sredine Emile Tošić, koja je obišla Ziđin u novembru 2019.\nDakle, velika ložišta iliti termoelektrane i industrija. Gde su tu onda mala ložišta kao najveći zagađivači, ljudi koji lože sve i svašta, bogati toliko da svi imaju automobile koji zagađuju vazduh apropo one Vučićeve da nam je “vazduh za onoliko lošiji koliko nam je standard viši”.\nGde je tu istina i šta nam donosi dokument koji Vlada usvaja kao odgovor na packe Energetske zajednice?\nIz objašnjenja koje nudi Regulatorni institut za obnovljivu energiju i životnu sredinu (RERI), analizirajući ponašanje Vlade možemo zaključiti da ćemo i po istinu i po svež vazduh morati na pijacu, pa kako se ko iscenka.\nNaime, komentarišući usvajanje plana, RERI će nas najpre podsetiti da su “tokom 2018. maksimalne godišnje emisije sumpor-dioksida prekoračene u sedam velikih postrojenja, ali da za to niko nije pozvan na odgovornost. Kao što ne treba očekivati ničiju krivicu ni za prekoračenja u prošloj godini. Možda najtragičnije je to kako je novi NERP sačinjen i s kojim ciljem. Naime, njega Vlada usvaja 15 dana nakon što Sekretarijat Energetske zajednice otvara postupak protiv Srbije a u izmenjenoj verziji, prema rečima Mirka Popovića, programskog direktora RERI-ja, “Vlada uopšte ne garantuje njegovu primenu u periodu između 2020. i 2027”.\n“U izmenjenoj verziji NERP-a izbrisana je 2018. kao ona otkad se plan primenjuje, dok su očekivane mere koje bi operateri (EPS i NIS) trebalo da primene kako bi dostigli NERP-om predviđene emisije sada izmenjene u “okvirne očekivane mere”, objasniće sredinom meseca Popović.\nDok ne stigne vreme za “okvirne očekivane mere”, pogledajmo sa čim smo suočeni i šta je ono što možemo očekivati, uzimajući u obzir da se iz godine u godinu stanje rapidno pogoršava.\n“Nedovoljno investiranje u smanjenje zagađenja vazduha, voda i zemljišta u prethodnom periodu dovelo je do toga da trenutno nijedno EPS-ovo postrojenje ne zadovoljava sve nacionalne i EU ekološke propise, zbog čega je EPS pojedinačno najveći zagađivač životne sredine u Srbiji”, piše u izveštaju iz novembra prošle godine Fiskalni savet.\nKao primer negativnog uticaja EPS-a na životnu okolinu u Srbiji navodi i to da EPS godišnje emituje više sumpor-dioksida od svih termoelektrana na lignit u EU zajedno iako je njegova proizvodnja električne energije više nego desetostruko manja.\n“EPS-ove termoelektrane su po ispuštanju sumpor-dioksida u vazduh među negativnim rekorderima u Evropi, a 2018. nijedna EPS-ova termoelektrana još uvek nije imala potpuno funkcionalno postrojenje za odsumporavanje dimnih gasova”, piše u dokumentu.\nDo sličnih zaključaka stiže i organizacija Benkvoč, objavljujući sredinom decembra izveštaj o tragičnim rezultatima odsumporavanja u Kostolcu.\nNaime, u izveštaju piše da je termoelektrana Kostolac B sama emitovala više sumpor-dioksida nego što je dozvoljeno za ceo region, uprkos tome što je to jedina termoelektrana u regionu koja ima novo postrojenje za odsumporavanje.\nPostrojenje koje je trebalo da smanji emisiju sumpor-dioksida radila je kineska kompanija CMEC, koja treba da gradi i novi blok Kostolac B3, a taj posao koštao je 130,5 miliona dolara. Iako je još 2017. najavljeno da će postrojenje početi s radom, u izveštaju Benkvoča navodi se da to nije slučaj jer objekat još nije dobio upotrebnu dozvolu.\n“Ne postoje informacije o tome šta se događa, da li je došlo do greške u izgradnji, proizvodnom procesu ili se radi o kombinaciji oba faktora”, navodi se u izveštaju Benkvoča, u kojem se podseća i da su samo u 2016. otrovi iz Kostolca doveli do smrti 657 osoba i 460 miliona zdravstvenih troškova.\nNa pitanja nekoliko redakcija zašto postrojenje za odsumporavanje ne radi, odnosno da li radi, ne stižu odgovori iako ministar energetike žustro brani termoelektrane izjavljujući sredinom januara da “u poslednjem talasu zagađenja vazduha nisu učestvovale termoelektrane (TE), budući da ne emituju praškaste materije zbog ugrađenih elektrofiltera”.\nNažalost (našu, ne ministra Antića), pomenuti izveštaj Fiskalnog saveta, kao i izveštaj samog EPS-a za 2018. demantuju resornog ministra. Uz izveštaj organizacije Benkvoč, pogledajmo i podatke Agencija za zaštitu životne sredine, koji jasno ukazuju na velike probleme s kvalitetom vazduha, navodeći jasno da je najveći zagađivač vazduha bio sektor proizvodnje i distribucije energije, kao i da je ovaj sektor najviše odgovoran za emisije azotnih oksida u vazduhu.\nFiskalni savet će u svojoj analizi zaključiti da je početkom ovog veka “Srbija bila na nivou proseka zemalja Centralne Evrope po ukupnim emisijama zagađujućih supstanci u vazduhu, uzimajući u obzir broj stanovnika, ali smo sada negativni rekorderi jer je u međuvremenu na polju zaštite vazduha urađeno malo ili nimalo”,\nLIDER, ALI OTPOZADI: A nečinjenje nadležnih dovelo je Srbiju na prvo mesto u Evropi po smrtnosti usled zagađenja vazduha. Srbija je i deveta u svetu prema istim kriterijumima, pokazuju istraživanja Globalnog saveza za zdravlje i zagađenja (GAHP).\nPrevremeno u Srbiji godišnje umre 175 ljudi na 100.000 stanovnika usled nekog zagađenja kojem je izloženo u svom okruženju, navodi se u tom istraživanju. Prema GAHP-ovoj studiji, u toku 2017. u Srbiji je pod uticajem zagađenja umrlo 12.317 ljudi, od kojih je za 9.902 smrtonosan bio zagađen vazduh, za 1.366 olovo, a za 37 voda.\nPo štetnosti posledica zagađenja u svetu, pre Srbije, koja je deveta, su Čad, Centralnoafrička Republika, Severna Koreja, Niger, Madagaskar, Papua Nova Gvineja, Južni Sudan i Somalija, a odmah iza Srbije, na desetom mestu, je Indija. Dakle, Srbija je jedina evropska zemlja u top deset zagađenih država sveta.\nU poslednjem godišnjem izveštaju ovdašnje Agencije za zaštitu životne sredine, svi veliki gradovi imali su zagađen vazduh, a kao uzroci navode se saobraćaj, ložišta, industrija, termoelektrane…\n“Pronašli smo da je Beograd pod povećanim kancerogenim rizikom zbog prisustva arsena iz tog lignita koji nam vazduhom stiže iz Termoelektrane u Obrenovcu. U urbanim zonama imamo veći uticaj saobraćaja, dok u suburbanoj zoni imamo veći uticaj, naročito u jesen, spaljivanja biljnih ostataka s njiva”, reći će onomad dr Dragana Đorđević, rukovodilac Centra izvrsnosti za hemiju i inženjering životne sredine IHTM Univerziteta u Beogradu.\nKonačno, od ministra energetike čujemo sledeće:\n“Ja jesam među onima koji smatraju da je saobraćaj jedan od najvećih zagađivača, bez ikakve dileme, na našim prostorima i ta vozila koja koristimo često su i ona najlošija koja najviše zagađuju vazduh i životnu sredinu”. Isti ovaj čovek će reći i ovo:\n“Najveći zagađivači su termoelektrane i elektroenergetski kapaciteti, ali je tako svuda, ne samo kod nas. Srbija nije izuzetak u regionu što se tiče velikih zagađivača. Naših 16 termoelektrana u regionu zagađuje više nego 250 elektrana u Evropskoj uniji”.\nŠta je ministar hteo da kaže, zaista nije jasno. Da li bi trebalo da nas uteši činjenica što region deli sličnu sudbinu iako je Srbija, a nijedna druga zemlja regiona, među deset zemalja u kojima se najviše u svetu umire od posledica zagađenja?\nMinistar će u jednom trenutku odgovornost svaliti i na lokalne samouprave, među kojima bi znakovit primer bilo Smederevo. Ovde je zagađenje vidljivo golim okom, a samo 17. decembra prošle godine količina suspendovanih čestica u vazduhu bila je nekoliko desetina puta veća od dozvoljene, pokazali su podaci Agencije za zaštitu životne sredine. Prema godišnjem izveštaju iste Agencije, u Smederevu je tokom 2018. vazduh bio treće kategorije, odnosno prekomerno zagađen, usled prekoračenja granične vrednosti suspendovanih čestica PM10 i tolerantne vrednosti suspendovanih čestica PM2,5.\nPrema istom izveštaju, kvalitet vazduha u Smederevu u 2018. bio je loš čak 146 dana, a u Beogradu 132.\nJedan od najvećih zagađivača u gradu na Dunavu je i Železara, čiji rad, kako se navodi u Nacrtu plana kvaliteta vazduha za grad Smederevo, “uslovljava negativne uticaje na kvalitet vazduha, prvenstveno u vidu emisije praškastih materija, kako na prostoru lokacije samog kompleksa tako i u njenom neposrednom okruženju”.\nSela u okolini Železare Ralja, Radinac i Vranovo decenijama su prvi na udaru zagađenja ovog industrijskog giganta. Meštani se ovde bore sa zagađenim vazduhom, ali i vodom, a Izveštaji o zdravstvenoj ispravnosti vode za piće u Srbiji Instituta za javno zdravlje Batut beleži selo Radinac kao jednu od crnih tačaka u Srbiji po kvalitetu pijaće vode.\nPa ipak, o zagađenju vazduha se, i pored insistiranja opozicije, nikada nije diskutovalo ni u Skupštini grada. Dakle, pregovara li zaista s kineskim investitorom, vlasnikom Železare, lokalna samouprava ili “veći igrači”, recimo ministar?\n“Bilo je nekoliko ozbiljnih obećanja od HBIS grupe, između ostalih famozno izolovanje pogona aglomeracije, od kojeg kažu da dolazi mehaničko zagađenje. Teško je obratiti se takvom magnatu, neophodno je da neko s vrha komunicira s njima. Grad i nema neku komunikaciju sa Železarom”, reći će nedavno Nataša Rašković iz organizacije “Crveni bedževi”, otkrivši ovom prilikom neverovatna podatak da su sredstva za zaštitu životne sredine u Smederevu ove godine smanjena za 100 miliona dinara.\nSamo u 2016. otrovi iz Kostolca doveli su do smrti 657 osoba i 460 miliona zdravstvenih troškova\nKvalitet vazduha u Smederevu u 2018. bio je loš čak 146, a u Beogradu 132 dana\n“Teško je obratiti se takvom gigantu, neophodno je da neko s vrha komunicira s njima. Grad i nema neku komunikaciju sa Železarom” (Nataša Rašković, “Crveni bedževi”)\nPo štetnosti posledica zagađenja u svetu pre Srbije, koja je deveta, su Čad, Centralnoafrička Republika, Severna Koreja, Niger, Madagaskar, Papua Nova Gvineja, Južni Sudan i Somalija, a odmah iza Srbije, na desetom mestu, je Indija. Dakle, Srbija je jedina evropska zemlja u top deset zagađenih država sveta\nPočetkom ovog veka Srbija je bila na nivou proseka zemalja Centralne Evrope po ukupnim emisijama zagađujućih supstanci u vazduhu, uzimajući u obzir broj stanovnika, ali smo sada negativni rekorderi jer je u međuvremenu na polju zaštite vazduha urađeno malo ili nimalo\nBalkan – šampion\n“16 zastarelih termoelektrana na ugalj u zemljama Zapadnog Balkana predstavlja zdravstveno i ekonomsko opterećenje za celu Evropu, pri čemu većinu zdravstvenih posledica i troškova podnose građani Evropske unije”, zaključak je poslednjeg izveštaja koji potpisuju organizacije Alijansa za zdravlje i životnu sredinu (HEAL), Sandbag, Evropska mreža za klimatsku akciju (CAN Europe), Mreža za nadzor javnih finansijskih institucija u Centralnoj i Istočnoj Evropi (CEE Bankwatch) i Evropa bez uglja (Europe Beyond Coal).\nOva analiza, objavljena još pre godinu dana, pokazuje da svake godine zagađenje vazduha iz elektrana na ugalj na Zapadnom Balkanu dovodi do 3.900 preuranjenih smrti, 8.500 slučajeva bronhitisa kod dece, kao i do drugih hroničnih oboljenja, čime se u Evropi prouzrokuje do 11,53 milijardi evra ukupnih zdravstvenih troškova.\n“Stare, neefikasne i tehnološki nezadovoljavajuće termoelektrane Zapadnog Balkana svake godine emituju neverovatne količine zagađujućih materija u vazduh”, navode organizacije u zajedničkom saopštenju.


OPREZ: Romi se bacaju pred kola da bi iznudili novac – Nadlanu.com\nOPREZ: Romi se bacaju pred kola da bi iznudili novac\nnadlanu Objavljeno 4. jan 2014. / 14:58:19 0\nU saopštenju se navodi da se deca bacaju pored ili ispred vozila koja usporavaju pred semaforima, kako bi potom ucenjivali vozače da im daju krupniju “lovu”, nego što bi to zaradili brisanjem šoferšajbni.\nIz sindikata upozoravaju da se tu nađu i stariji Romi koji “asistiraju” navodno povređenom dečaku, iznuđujući novac od vozača koji je u panici da je povredio dete.\nU saopštenju se podseća da se takav slučaj desio policajcu, članu ovog sindikata, dok se vozio privatnim automobilom, kada je romski dečak, u pokušaju simulacija saobraćajne nezgode, zaista polomio nogu.\nPolicijski sindikat ocenjuje da su centri za socijalni rad propustili da se angažuju i da sklone ovu decu sa ulica u okviru mera socijalne zaštite, ali da ništa manje nije odgovoran ni MUP Srbije, jer je ovde vrlo verovatno reč o izvršenju krivičnog dela trgovina ljudima, odnosno prinuđivanje maloletnog lica da na ovaj način rizikuje život.\nSindikat beogradske policije i policijskih starešina upozorava da će u narednom periodu biti sve više kriminalnih radnji koje policija mora trenutno da suzbija, jer vlada velika nemaština i beda, a sa njima raste i kriminal, pa čak i ovako bizaran kao što je rizikovanje dečjih života na ulicama Beograda.


Predsednik Brazila pod istragom: "Mali grip" sahranio 385 hiljada građana | Luftika\nPredsednik Brazila je pod istragom zbog odnosa prema pandemiji. Žair Bolsonaro je za koronavirus govorio da je to samo “mali grip”, a u ovoj državi je do sada od novog virusa preminulo više od 385.000 ljudi.\nBrazilski Senat pokrenuo je istragu o načinu na koji se predsednik Žair Bolsonaro odnosio prema epidemiji koronavirusa. Istraga bi mogla da otvori mnoga pitanja, uključujući i mogućnost da se Bolsonaro optuži za kršenje zakona.\nKorona virus: Nova sednica Kriznog štaba u Srbiji, u Vijetnamu testiraju…\nKorona virus: U Srbiji manje od 200 novozaraženih, protesti u Brazilu i Briselu\nKorona virus: Stručnjaci u Srbiji upozoravaju na nove sojeve, Bolsonaro…\nLider većine u Senatu Rodrigo Pačeko izjavio je da bi kongresna istraga o postupanju federalnih vlasti tokom pandemije mogla paralelno da bude vođena sa istragom o raspodeli federalnih sredstava lokalnim samoupravama.\nBolsonaro je kritikovan zbog svog odnosa prema pandemiji virusa, za koga je na početku kazao da je “mali grip” i od početka ignorisao savete zdravstvenih stručnjaka da maske treba da se nose, a poštuju mere zaključavanja.\nZa ranije pokušaje da se pokrene istraga protiv njega, Bolsonaro je okrivio poslanike, međutim Vrhovni sud je prošle nedelje presudio da dovoljan broj senatora podržava istragu i da ona može da se pokrene.\nZbog širenja novog, zaraznijeg i smrtonosnijeg soja koronavirusa poznatog kao P1 ili “brazilski soj”, medicinske ustanove u mnogim delovima Brazila su dovedene do “ivice pucanja sistema”.\nMedicinski stručnjaci već nedeljama zahtevaju uvođenje lokdauna na teritoriji cele zemlje zbog porasta broja zaraženih, kao i onih koji imaju najtežu kliničku sliku, prenosi Telegraf.\nIako je zemlja u vrhu liste po broju preminulih, od početka epidemije Brazil nijednom nije bio u potpunom lokdaunu. Ove restriktivne mere bile su uvedene u pojedinim delovima zemlje i prema oceni stručnjaka imale su pozitivan učinak.\nSamo u toku jučerašnjeg dana u Brazilu je priminulo još 3.808 kovid pacijenata, a od početka pandemije više od 358 hiljada.\nI pored ovih zastrašujućih brojki u nejvećim gradovima Brazila ublažene su mere pa su tako u Sao Paolu otvorene škole, dok je Rio dozvolio otvaranje bašti i kafića.\nČak je i Kancelarija Ujedinjenih nacija u Brazilu zatražila od vlasti da se uvedu ograničenja kretanja, upozoravajući da povećanje stope smrtnosti i odsustvo nacionalnog plana vode zemlju u katastrofu.\nŠta je Vučić govorio o koronavirusu?\n„Nemojte da lažete, niko nije rekao da je ovo najsmešniji virus” izjavio je predsednik Srbije Aleksandar Vučić.\nBukvalno ne postoji niko u Srbiji ko nije video kako se Aleksandar Vučić smeje na reči doktora Branimira Nestorovića o tome da je korona najsmešniji virus koji živi samo na Fejsbuku.\nSvi su videli i svi se sećaju. Iako su svi koji su pratili uživo na konferenciji za medije čuli doktora Branimira Nestorovića kako izgovara sad već čuvenu tvrdnju o smešnom virusu, to predsednika nije sprečilo da ubeđuje javnost da to niko nije rekao.\nUbrzo je uvedeno vanredno stanje, a predsednik nas je sa televizora molio da ne izlazimo napolje preteći da će “nam groblja biti mala za sve one koji će umreti od korone”.\nMože li Vučića neko da pozove na odgovornost za izgubljene živote u Srbiji?\nSve što treba da znate o brazilskom soju koronavirusa koji preti Srbiji\noznakebrazilski soj koronavirusa koronavirus mali grip predsednik brazila pod istragom


Beta 29. februara 2016. 22:55\nOcenivši da je za sticanje šire slike o situaciji u kojoj živi srpsko i drugo nealbansko stanovništvo na Kosovu nužno da se sagleda i položaj ovih zajednica južno od reke Ibar, Dačić je predložio da to bude uključeno u buduće periodične izveštaje.\nPrema njegovim rečima, zanemarivanje ljudskih prava i problema sa kojima se susreću manjinske zajednice širom Kosova dodatno doprinosi njihovom osećaju izolovanosti, zapostavljenosti i bezizglednosti.\nOn je dodao da svaka vrsta podrške koju Srbija može da pruži potencijalnim povratnicima ostaje nedovoljna ako izostane adekvatno angažovanje Privremenih institucija samouprave u Prištini i lokalnih zajednica, uz aktivno angažovanje medjunarodne zajednice.\nMinistar spoljnih poslova Srbije je istakao da samo obećanja nisu dovoljna, dodajući da su potrebne efikasnije mere i konkretni rezultati.\nOn je ponovio da je više od 220.000 Srba proterano sa svojih ognjišta na KiM, a da je samo 1,9 odsto njih ostvarilo održivi povratak.\nOn je izjavio da iznošenje parcijalnih evidencija o napadima na život i imovinu Srba i pripadnika drugih nealbanskih zajednica na izvestan način relativizuje jednu, civilizacijski nedopustivu pojavu, a to je, kako je rekao, progon ljudi samo zato što ne pripadaju većinskoj zajednici.\nOn je rekao da bi bilo ilustrativno videti statistiku o procentualnom rešavanju zločina i naknadi štete za krivična dela izvršena protiv Srba, uključujući ubistva.\n„Očekujemo da Evropska unija nastavi da olakšava naš dijalog sa Prištinom, a Vlada Republike Srbije će, sa svoje strane, bez sumnje, nastaviti da se aktivno angažuje na primeni briselskih dogovora, u interesu mira, stabilnosti i ekonomskog prosperiteta regiona“, izjavio je Dačić.


M. D. 18. januara 2017. 10:12\nPotpredsednica Vlade i ministarka građevinarstva, saobraćaja i infrastrukture Zorana Mihajlović najavila je da će „Srpski voz“, iznutra ukrašen fotografijama fresaka iz srpskih manastira, a spolja ispisan porukom „Kosovo je Srbija“ na 21 jeziku, ponovo na prugu, ali ne od Beograda do Kosovske Mitrovice, nego od Kraljeva do Požege.\n„Zbog bezbednosti putnika i radnika železnice, odlučila sam da ovaj voz više ne saobraća na liniji do Kosovske Mitrovice, koja je uvedena na predlog i uz finansijsku podršku Kancelarije za Kosovo i Metohiju, ali će zato taj voz sa istim enterijerom biti uveden u domaći železnički saobraćaj i već sutra prevoziti putnike od Kraljeva do Požege“, rekla je ona.\n„U vremenu kada sprovodimo reformu železnice, koja je prioritet Vlade i koju podržavaju sve međunarodne finansijske institucije, moramo ekonomski da se ponašamo“, rekla je ona, napominjući da novi vozovi plaćeni 100 miliona dolara ne smeju da stoje i prave trošak, već treba da prevoze putnike i ostvaruju profit. Ona ističe da je rukovodstvu „Srbija voza“ predložila da taj voz upravo zbog svega što se dešavalo proteklog vikenda ide u što veći broj gradova Srbije. „Mislim da veliki broj građana želi da vidi i provoza se vozom od koga su se toliko uplašile policijske snage Albanaca sa Kosova, pa su teškim oružjem krenuli na njega“, navela je ona i podsetila da je reč o vozu u kojem su motivi kulturne baštine Srba sa KiM, koja je pod zaštitom Uneska, i da „uopšte nije opasan“, prenosi Tanjug.